II Nikolayın qızı onun şəklini istədi, çar öz sarayına qonaqlığa çağırdı\n25 İyn 2021 07:57\nKriminal 15 May 2021 15:00:00 78 0\nSon.az Kulis.az-a istinadən yazıçı Səfər Alışarlının "Dəli Alı" oçerkini təqdim edir.\n1. Qaçağın Aşıq Ələsgərlə görüşü. 2. 1905-ci ildə qaçağın öz silahlı dəstəsi ilə Gəncə əhalisini erməni-rus qətliamından xilas etməsi. 3. Romanovlar sülaləsinin 300 illik yubiley təntənələrində iştirak etmək üçün Rusiya çarı II Nikolayın dəvəti ilə Peterburqa getməsi.\nDərs alıbdı o, Əliyyi-əladan Xof еyləmir Xеybər kimi qaladan. Gəzən zəlzələdən, yaman bəladan Hifz еyləsin kərəmkanı, Dəli Alı!\nMəclisində duran canlar sağ olsun! Həmişə məclisdə bu damaq olsun! Sərdar bağışlasın, üzün ağ olsun! Sən sürəsən bu dövranı, Dəli Alı!\nDəli Alı əl bеlində, Çiynində süzən yеridi. İsmayıl Mələk əl-mövt tək Candan can üzən yеridi; Dеdi: "Brat, bajalüstə, Gəlməsin oğlana, - dеyin!"\n15 May 14:56 0\nŞou-biznes Röya atası ilə görüntülərini PAYLAŞDI\nXalq artisti Röya Ayxandan xəbər var.\n15 May 14:49 0\nSiyasət "Xarıbülbül” musiqi festivalı tarixi zəfərin nidası idi"\nŞuşanın tarixi görkəminin qorunması, bərpası, Azərbaycanın çoxəsrlik\n15 May 14:46 0\nŞou-biznes 3 uşaq anası olan Aysel gözəlliyi ilə HEYRAN ETDİ\n15 May 14:40 0\nDünya “Biz Şuşadakı atəşfəşanlığın Xankəndidən necə göründüyünü bilirik”\nErmənistanın "Esse TV" yutub kanalında yayımlanan "Troye v lo\n15 May 14:34 0\nŞou-biznes Pərvin GÖBƏYİ AÇIQ geyimi ilə diqqət çəkdi\nHər zaman açıq-saçıq geyimləri ilə diqqət çəkən aktrisa Pərvin Abıy\n15 May 14:28 0\nDigərləri Bakıda xanım həkim xəstəni maşınla SÜRÜDÜ\nBakıdakı özəl xəstəxanalardan birində xəstə ilə həkim arasında qalma\n15 May 14:22 0\nDünya Ermənistanda son sutkada 13 nəfər koronavirusdan ölüb\nErmənistanda COVID-19-dan ölənlərin sayı 4 314 nəfərə çatıb.\n15 May 14:16 0\nDünya İsrailFələstin qarşıdurması davam edir:\n15 May 14:10 0\nŞou-biznes Toya görə Vasiflə Xatirə arasında qalmaqal düşdü\nƏməkdar artist Vasif Məhərrəmli ilə müğənni Xatirə İslam arasında m�\n15 May 14:04 0\nDünya Rusiya ilə bunu etmək mümkünsüzdür!\nRusiya və NATO ölkələri arasında münasibətlərin normallaşması hazırda\n15 May 13:52 0\nŞou-biznes Xatirə uzun muddət sonra AİLƏSİ İLƏ EFİRDƏ\nİki ilə yaxındır efirlərdə görünməyən müğənni Xatirə İslamdan x�\n15 May 13:46 0\nDünya Hindistanda son sutkada COVID19a 326 098 yoluxma qeydə alınıb\n15 May 13:41 0\nSiyasət Azərbaycanın döyüş təyyarələri havaya qalxdı\nAzərbaycan Hərbi Hava Qüvvələrinin (HHQ) döyüş təyyarələri, Bayraktar\n15 May 13:40 0\nDünya Ötən gecə İsrailə 200dən çox raket atılıb\nÖtən gecə ərzində Qəzza zolağından İsrail ərazisinə 200-dən çox rak\n15 May 13:34 0\nDünya Gürcüstanda daha 29 nəfər koronavirusdan ölüb\nGürcüstanda son sutka ərzində yeni növ koronavirusa (COVID-19) 1 576 yoluxm


qırmızı qar - sözaltı sözlük\n1. hüsniyyə mürvətova və məleykə əsədovanın iştirak etdiyi film.\n04.03.2014 21:33, jack frost\n2. Nadir görünən təbiət hadisəsi.\nQar və yağışın rəngi içlərindəki toz zərrəciklərindən asılıdır. atmosfer toz zərrəcikləriylə doludur. bunlar fırtınalar, vulkan püskürməsi, yanğınlar, ekoloji kirlilik səbəbindən yaranır. Və yağış yağdığı zaman su damlaları vasitəsilə həmin toz zərrəcikləri yerə enir. Hava çox soyuq olduğu zamanlarda isə su buza çevrilir, qar formasında yerə enir. Və bu zaman o zərrəciklərdən asılı olaraq qarın rəngi qırmızı,sarı hətta yaşıl ola bilir.\nÇernobldakı partlamadan sonra dəfələrlə o bölgələrdə yaşıl qar yağması ilə bağlı məlumatlar yayılıb.\nAntraktida da müşahidə edilən qarın qırmızı rəngi mikroskopik qar yosunları (qar xlamidanomadası -Chlamydomonas nivalis) ilə izah edilib: “Bu mənzərə aşağı temperatura davamlı olan və qışda qarda qalan sporların vasitəsilə yaranır. Hava yaxşılaşdıqda, sporlar böyüməyə başlayır. Hazırda Antarktidada yay fəslidir. Yaşıl piqmentə – xlorofillə əlavə olaraq, yosun hüceyrələrində qırmızı karotin təbəqəsi var. Onun sayəsində qarda qırmızı ləkələr görünür”.\nBir neçə il əvvəl şırnaka da qırmızı qar yağır və yerlilər bunun suriyadan gələn toz buludlarının yaratdığı kirlilik olmasını qəbullanmır, qırmızı qarı həmin ilin bərəkətli keçəcəyinin işarəsi hesab edir.\n28.07.2020 02:07, bir gül ilə bahar gələr


Dostlarını evindən qovdu, oğlu köhnə vaqonda səfil həyatı yaşadı – Üzeyir bəyin tələbəsinin ürək dağlayan sonu\n21:00 04 İyun 2021 30480 dəfə oxunub\n30480 dəfə oxunub\nBu gün mərhum sənətkar, əməkdar artist Fatma Mehrəliyevanın anım günüdür. Kulis.az bu münasibətlə xanəndə haqqında maraqlı faktları təqdim edir.\nHələ kiçik yaşlarından öz səsi ilə qohum-qonşunun, müəllimlərinin sevgisini qazanan Fatma Qubada orta məktəbdə tədris olunan nəğmə dərslərində xüsusi fəallıq göstərərmiş. Müəllimləri onun bu məharətini dəyərləndirərək balaca Fatmanı bir musiqi festivalında iştirak etmək üçün Bakıya göndərir. Festivalda “Qubanın ağ alması” xalq mahnısını ifa edən 11 yaşlı qızcığazın ifası dahi Üzeyir Hacıbəyovun diqqətini cəlb edir.\nAzərbaycan ifaçılıq sənətində adı hörmətlə çəkilən F. Mehrəliyeva 1960-cı ildə əməkdar artist fəxri adına layiq görülür. Ondan bizə yadigar qalan və qorunan nəğmələri – "Qubanın ağ alması", "Azərbaycan maralı", "Ahu kimi", "Qaragilə" hələ də sevilir. Amma bu lent yazıları içərisində "Kəsmə şikəstə"nin müstəsna yeri var. Elə ona görə də sənətkarlar bəzən bu muğama "Fatma şikəstəsi" də deyirlər.\n"Fatma xanım həm qayğısızlıqdan, təklikdən əziyyət çəkirdi, həm də onun maddi problemləri var idi. Həyat yoldaşı yox idi, aldığı məvacib də ona çatmırdı. Çox pis vəziyyətə düşmüşdü. Hətta bayıra çıxmağa da utanırdı. O, möhtəşəm qadın idi. Təsəvvür edin, öz evində oxumağa başlayanda hamı – bütün İçərişəhər sakit dayanıb onun səsinə qulaq asırdı. O, sənətinin zirvəsində olanda belə bəzi toylara təmənnasız gedirdi.\nÖmrünün son illərini faciəli şəkildə yaşayan unudulmaz sənətkar – Fatma xanım Mehrəliyeva 2000-ci il yanvarın 4-də vəfat edib.\nBir neçə il əvvəl televiziya verlişlərinin birində Fatma Mehrəliyevanın oğlu Qalib Mehrəliyev 18 ildən sonra nəvəsi Fatimə ilə görüşüb. Verilişdə Qalib Mehrəliyevin acınacaqlı taleyindən də bəhs edilib. Belə ki, üç oğul, bir qız atası olan Q. Mehrəliyev illərdir səfil həyatı yaşayır. 2005-ci ildən Bakının mərkəzi küçələrinin birində, “Trolleybus parkı” deyilən ərazidə məskunlaşdığı köhnə vaqonda həyatla ölüm arasında mübarizə aparır.


44 günlük Vətən müharibəsində döyüş yolu Hadrutdan Şuşaya qədər uzanan, ağır döyüş əməliyyatlarında iştirak edən, cəsurluq nümunələri göstərən qəzetimizin əməkdaşı Nahid Salayev Azərbaycan Mətbuat Şurasının (MŞ) 44 günlük Vətən müharibəsində əsgər və zabit kimi iştirak etmiş jurnalistlərlə bağlı təsis etdiyi “Qələmdən süngüyə” mükafatı ilə təltif edilib. Vətən müharibəsində qələmini süngüyə çevirən, düşmənlə döyüşən, düşmənə qan udduran, könüllü iştirak edən həmkarlarımız bu mükafata layiq görülüblər, “Qələmdən süngüyə” mükafatına layiq görülən 30 həmkarımız sırasında əməkdaşımız N.Salayev də var.\nVətən müharibəsində iştirak edən, qəhrəmanlıq dastanları yaradanların sırasında yer alan N.Salayevin döyüş yolu zəngin və mürəkkəb olub, torpaqlarımızı düşmən caynağından xilas etmək üçün döyüşüb. Müharibədə dəfələrlə yaralansa da, hospitalda müalicə almaqdan imtina edib, “mənim yerim hospital yox, səngərdir” deyib, döyüş yoldaşlarından bir addım da uzaqlaşmayıb. Heç şübhəsiz ki, Vətən müharibəsində, bu müqəddəs savaşda “Bakı-Xəbər”in əməkdaşının da olması qürurvericidir.\nN.Salayev öz döyüş yolu haqqında danışmağı elə də sevmir, amma onunla çiyin-çiyinə döyüşənlər onun haqqında ürəkdolusu danışırlar. Döyüş yoldaşı “Xəzər” TV-yə müsahibəsində N.Salayev haqqında elə maraqlı faktlar açıb ki, heç verilişə qədər o faktlardan ailəsinin, yaxınlarının xəbəri olmayıb. N.Salayevin döyüş yoldaşı danışır: “N.Salayev adlı döyüş yoldaşımız hamımızdan axırda gəlirdi. Biz meşədə əl-ələ tutub gedirdik ki, bir-birimizi itirməyək. Kolluqdan keçəndə o bizi itirir. Yəni əli buraxılıb, orada da danışmaq olmazdı, ona görə də qabaqda gedənə deyə bilmirik ki, arxada bir nəfərimiz qalıb, gözləyin. Danışmaq olmaz, deyə bilmirik. Sağımız-solumuz böyürtkən kolu idi, oradan keçəndə əlimizi bilmədən buraxıb orada qalır. Təsəvvür edin ki, orada ən çox fikirləşirdik ki, biz əsir düşməyəcəyik, bizi erməni-düşmən öldürməyəcək. Biz yaralansaq, azıb qalsaq, özümüzü öldürəcəyik. O fikirlərimiz vardı. Nahid də fikirləşib ki, burada çox qalsa, əsir düşə bilər, hər tərəf düşmən idi, onlar buranı tanıyırdılar. O özünü öldürmək istəyib... Allah cansağlığı versin, bizdən də çox can qoyan xüsusi təyinatlı qardaşlarımız oldu, onlarda gecəgörmə cihazı da vardı. Nahid özünü öldürmək istədiyi məqamda xüsusi təyinatlılardan biri gəlib əlini yavaşca onun çiyninə vurub işarə edib ki, qorxma. Nahid özünü öldürmək istədiyi məqamda xüsusi təyinatlı özünü yetirib, onu xilas edib. Orada saniyə söhbəti olub. Biz o epizodu görmədik, Nahid xilas olandan sonra bizə dedi ki, özümü öldürən anda çiynimə kimsə toxundu, qumbaranı çəkmək istəyirdim, işarə verdi ki, narahat olma, mənəm, qoymaram. Deyib ki, əl-ələ tutub gedəndə fikir vermişdim ki, arxada bir nəfərimiz axsayır və ona görə də diqqətli idim, çönüb arxaya baxdım ki, yoxsan, heç vaxt qoymazdım sən burada qalasan”.\nBəli, N.Salayev ölümlə dəfələrlə üz-üzə gəlib və gözünü qırpmadan, bir addım geri çəkilmədən mübarizəsini davam etdirib.\nN.Salayev həmişə deyir ki, ən böyük arzusu Azərbaycan torpaqlarının düşmən işğalından azad olunması və bu mübarək və müqəddəs işdə iştirak etmək olub. Allah da ondan bunu əsirgəməyib, müzəffər ordunun bir müzəffər əsgəri olub.\nN.Salayev fəxrlə deyir ki, döyüş yolum Hadrutdan başlayıb, Xocavənddən, Xocalıdan keçib, Şuşanın qarşısında bitib. “Ən ağır, çətin döyüşümüz Hadrutda olub” - deyən əməkdaşımız söyləyir ki, müharibənin bütün dəhşətlərini gözü ilə görüb, amma ürəyinə su səpən isə düşməni tari-mar edərək onları doğma yurd-yuvamızdan qovmaları olub.\n12 gün dağda ac-susuz qalsa da, Nahid Salayevin də daxil olduğu tabor bütün döyüş tapşırıqlarını yüksək səviyyədə yerinə yetirib. Düşmən minaatan mərmisini, izburaxan güllələri üstlərinə yağış kimi yağdıranda da düşmənin güllə yağışının altından keçib irəliləyiblər, taborları böyük qəhrəmanlıqla, şücaətlə döyüşüb, müzəffər olublar.\nQələmini süngüyə çevirib müsəlləh əsgər kimi Vətənin ərazi bütövlüyü uğrunda cəsurluqla döyüşən N.Salayevin MŞ tərəfindən “Qələmdən süngüyə” mükafatına layiq görülməsi bizi sevindirdi. Hesab edirik ki, müharibədə könüllü iştirak edən N.Salayev və digər həmkarlarımız da daha böyük mükafatlara, ödüllərə, orden və medallara layiq görüləcəklər. Çünki onlar öz qəhrəmanlıqları ilə bunu haqq ediblər.


Ağstafada “Yurd yerlərimiz yolumuzu gözləyir” adlı anım tədbiri təşkil edilib - Xəbərlər | Azərbaycan Respublikası Mədəniyyət Nazirliyi\nAğstafa Regional Mədəniyyət İdarəsi Cəbrayıl, Füzuli və Qubadlı rayonlarının Ermənistan silahlı qüvvələri tərəfindən işğal olunmasının 26-cı ildönümünə həsr olunmuş “Yurd yerlərimiz yolumuzu gözləyir” başlıqlı anım tədbiri keçirib.\nTədbir iştirakçıları əvvəlcə Ağstafa rayon Şəhidlər xiyabanında torpaqlarımızın azadlığı və ərazi bütövlüyü uğrunda şəhid olmuş soydaşlarımızın məzarlarını ziyarət edərək, qəhrəmanlarımızın məzarları üstünə gül dəstələri qoyublar.\nTədbir iştirakçıları Ağstafa şəhərindəki Miniatür Azərbaycan Parkına gələrək qan yaddaşımızın tarixini əks etdirən kitab sərgisinə baxıblar. Tədbir iştirakçıları burada MKS-nin əməkdaşlarının hazırladıqları ədəbi kompozisiyaya tamaşa ediblər.\nSonra mədəniyyət müəssisələrinin əməkdaşlarının iştirakı ilə rayondakı Heydər Əliyev Mərkəzində elmi-praktik konfrans keçirilib. Şəhidlərin ruhunun bir dəqiqəlik sükutla yad edilməsilə başlayan tədbirdə əvvəl Virtual Qarabağ İKT Mərkəzinin istehsal etdiyi "Qarabağ-əcdadlarımızın mirası" filmi nümayiş etdirilib.\nTədbiri giriş sözü ilə açan Ağstafa Regional Mədəniyyət İdarəsinin rəisi Vüqar Qədirov Ermənistanın Azərbaycana silahlı təcavüzünün, beynəlxalq hüquq normalarına məhəl qoymadan işğal etdiyi ərazilərdə hələ də vandalizm hərəkətlərini həyata keçirməsinin davam etdiyini, Azərbaycanın qədim və əzəli torpaqlarında qeyri-qanuni məskunlaşma siyasətini həyata keçirdiklərini bildirib.\nV.Qədirov çıxışında Prezident İlham Əliyevin apardığı uğurlu, vətənpərvər siyasətdən söz açaraq qeyd edib ki, Ali Baş Komandanın rəhbərliyi ilə Azərbaycan ordusu gündən-günə inkişaf etməkdədir. Bu gün Cəbrayıl rayonunun işğalının 26-cı ildönümünü qeyd etsək də, 2016-cı ildə Lələtəpədə gedən döyüşlər, Cocuq Mərcanlı kəndinin azad olunması və insanların öz dədə-baba torpaqlarına köçürülməsinin təmin olunması əhalidə böyük bir ruh yüksəkliyindən xəbər verir və dədə-baba torpaqlarımıza qayıdış inamımızı daha da artırır.\nErmənistanın Azərbaycana təcavüzünün dünya ictimaiyyətinə çatdırılmasında sosial şəbəkələrin də xüsusi yeri olduğunu bildirən idarənin KİV və sosial şəbəkələrlə iş üzrə məsul əməkdaşı Xəyal Nağıyev, bu istiqamətində işlərin gücləndirilməsinin vacibliyini vurğulayıb.\nİdarənin digər əməkdaşları çıxış edərək bu məsələyə xüsusi diqqət ayırmağın vacibliyini və bu işdə gənclərin xüsusi rolunu qeyd ediblər.\nBazar, 24.01.2021 18:17


Bakı, 19 yanvar, SalamNews. 20 Yanvar faciəsinin 30-cu ildönümü ilə əlaqədar Qaçqınların və Məcburi Köçkünlərin İşləri üzrə Dövlət Komitəsində növbəti dəfə “Qanımız bir, canımız bir” şüarı altında könüllü qanvermə aksiyası keçirilib. Qanvermə aksiyanın keçirilməsində məqsəd ölkəmizin ərazi bütövlüyü uğrunda mübarizənin ön sıralarında dayanan hərbçilərimizin sağlamlığının qorunmasına kömək etməkdir.\n"Qan ver! Ürəklər döyünsün!" devizi altında qanvermə aksiyası keçiriləcək\nMəşədi Dadaş məscidində qanvermə aksiyası keçirilib\nPolis əməkdaşları qanvermə aksiyasında fəal şəkildə iştirak ediblər\nETSN-nin 200-ə yaxın əməkdaşı qanvermə aksiyasında iştirak edib\nSabah Azərbaycanın 24 rayonunda qanvermə aksiyası keçiriləcək (SİYAHI)


Antiazərbaycan qüvvələrin bütün fitnə-fəsadları iflasa məhkumdur - XALQQAZETI.COM\nAntiazərbaycan qüvvələr deyəndə, təkcə Əli Kərimlinin başına toplaşanlar, “Milli Şura” deyilən qurumun iclasında iştirak edənlər, Leyla Yunusun dəstəsi, İrəvanda “talış problemini həll edən” Əlikram Hümbətovun boşboğazları, ölkə daxilində “siyasi məhbus” bazarı açanlar nəzərdə tutulmur. Doğrudur, onlar da antiazərbaycan qüvvələrin vintcikləri, detallarıdır. Ancaq antiazərbaycan qüvvələrin bir çoxu zəhərli ilan kimi “daş altında” gizlənib.\nÖlkəmizin dövlət müstəqilliyinin qorunmasını birmənalı olaraq istəməyənlər var və onlar üzə çıxmır, hansısa Leyla Yunusun, Əli Kərimlinin və ya Əlikram Hümbətovun vasitəsilə dövri olaraq aranı qatmağa çalışırlar. Burada xüsusilə vurğulamalıyıq ki, elə ermənilərin özləri də beynəlxalq aləmdəki antiazərbaycan qüvvələrin əlində əsir-yesir olublar. Bu yaxınlarda erməni ziyalılarından biri öz xalqına sual verdi ki, biz nə vaxta qədər kimlərinsə göstərişi ilə Türkiyəyə və Azərbaycana düşmən gözü ilə baxacağıq? Axı bu sifarişli düşmənçilik ermənilərə nə qazandırıb?\nYəni biz antiazərbaycan qüvvələr deyəndə, təkcə erməniləri yox, həm də onlara havadarlıq edənləri nəzərdə tuturuq.\nAzərbaycanın qüdrətli dövlət olmasını o kəs istəməz ki, ölkəmizin təbii sərvətlərini, var-dövlətini talayıb aparmağa çalışsın. Ancaq Heydər Əliyev siyasəti ölkəmizi elə inkişaf etdirib ki, həmin talançıların əli boşda qalıb. Bakının ünvanına yağdırılan hərzə-hədyanların əsas səbəbi də məhz həmin “əliboşların” sifarişidir. Onları daha çox yandırıb –yaxan isə xalqın öz iqtidarına olan inam və etimadıdır. Dövriyyəyə buraxılan ssenarilərin hamısı həmin inama xələl gətirmək məqsədi daşıyır.\nMəsələn, bir müddət əvvəl Avropada çıxan qəzetlərdən biri yazmışdı ki, Azərbaycan Dağlıq Qarabağın ətrafında olan yeddi rayondan beşinin azad edilməsi müqabilində ölkəyə xarici ordunun gətirilməsinə razılıq verib. Xalqın dövlət başçısına olan inamını sarsıtmaq üçün bundan fitnəkar variant düşünmək mümkün deyildi. Milli Məclisin təhlükəsizlik və müdafiə komitəsi sədrinin müavini, YAP İcra Katibliyinin siyasi təhlil və proqnozlaşdırma şöbəsinin müdiri Aydın Mirzəzadə həmin cəfəngiyyata münasibət bildirərkən demişdir: “Əgər biz suverenliyimizin bir hissəsini hansısa ölkəyə bağışlasaydıq, Ermənistanın işğalı altında olan Qarabağ çoxdan azad olunardı. Amma bizə yarımçıq müstəqillik lazım deyil”.\nBir müddət sonra Almaniya mətbuatında eyni məqsədi güdən – ölkəmizdəki xalq–iqtidar vəhdətini hədəfə alan növbəti iftira işıq üzü görmüşdü ki, guya Rusiya Azərbaycanda hərbi baza yaradacaq, bunun əvəzində Ermənistanın işğalı altında olan ərazilərdən 5 rayonun Azərbaycana qaytarılacağına kömək edəcək. Yenə də məsələyə YAP adından münasibət bildirən Aydın Mirzəzadə olmuşdu: “Bu informasiyanın heç bir əsası yoxdur. Çünki Azərbaycan Respublikasının hərbi doktrinasına görə Azərbaycanda xarici ölkələrin hərbi bazası yaradıla bilməz. Azərbaycanın 1993-cü ildən bəri – əvvəlcə ümummilli lider Heydər Əliyevin, indi isə Prezident İlham Əliyevin apardığı siyasət Azərbaycanın müstəqil dövlət siyasətidir və Azərbaycan heç bir halda suverenliyini nəyəsə görə qurban verə bilməz”. Ötən dövr sübut etdi ki, bədxahlarımızın bütün iftiraları əsassızdır və iflasa məhkumdur.\nYeri gəlmişkən, burada təkcə xalqın iqtidara olan inamını zədələmək deyil, həm də Azərbaycanın yaxşı münasibətləri olan qonşuları ilə münasibətlərini korlamaq məqsədi də var. Yəni Azərbaycanla Rusiya arasında yaxşı qonşuluq münasibətləri var və bu dövlətlər bir-birini başa düşməyə, bir-biri ilə sıx əməkdaşlıq etməyə çalışır. Bədxahlarımız belə informasiyalar yaymaqla Azərbaycanla Rusiyanın arasını vurmağa, Dağlıq Qarabağ probleminin həll edilməsində əlavə əngəllər yaratmağa, ən əsası isə dövlətimizi düşünülməmiş addımlar atmağa sürükləməyə çalışırlar. Təbii ki, həmişə uduzur, istəklərinə çata bilmirlər.\nDövlətimizin gündən-günə qüdrətlənməsini, Azərbaycan həqiqətlərinin dünyanın bütün rəsmi tribunalarından səsləndirilməsini, paytaxtımızda hər il neçə beynəlxalq tədbirin keçirilməsini, NATO və ABŞ generallarının ən mühüm məsələləri müzakirə etmək üçün Bakını seçməsini gözü götürməyənlər ölkə daxilinə yeriyir, buradakı “beşinci kolon”un köməyi ilə nəyəsə nail olmağa çalışırlar. Yeri gəlmişkən, “beşinci kolon” deyilən qüvvənin mövcudluğu heç bir ölkə üçün ayıb sayılmır. Yəni belə qüvvələr dünyanın bütün ölkələrində var. Mətbuatda ABŞ, Rusiya, Çin, Fransa, Britaniya, İran və başqa dövlətlərdə xarici qüvvələrə işləyən adamların ifşa edilməsi barədə kifayət qədər xəbərlər yayılır. Ancaq bizim ölkədəki “beşinci kolon” məhz öz soydaşlarımızdan ibarətdir.\nOnlar hansısa qrant, qonorar və ya həvəsləndirmələrin müqabilində ölkəmiz haqqında ağızlarına və ağıllarına gələn cəfəngiyyatı yazır və ya danışırlar. Xüsusən, son aylar daha çox fəallaşıblar. Çünki bu il Azərbaycan dünyanın 120-dən artq ölkəsini birləşdirən Qoşulmama Hərəkatına sədrlik edəcək. Bir mühüm məqamı da xüsusi qeyd etməliyik ki, ölkəmiz 2011-ci ildə 155 ölkənin dəstəyini qazanaraq BMT Təhlükəsizlik Şurasına qeyri-daimi üzv seçilmişdir. Bu kimi mühüm hadisələr Azərbaycana inamın, ölkəmizin ədalətli mövqeyinə dəstəyin göstəricisi, diplomatiyamızın uğurudur. Bu uğurlara yol açan əsas amil isə sabitlikdir ki, onun da əsas təminatçısı xalq-iqtidar birliyidir. Həyata keçirilən siyasətə, irəli sürülən təşəbbüslərə xalqın dəstəyi sabaha olan inamı artırmaqla yanaşı, xalq-iqtidar birliyini də möhkəmləndirir, sarsılmaz edir.\nBir müddət əvvəl Fransanın “Opinion Way” şirkətinin keçirdiyi sorğu dövlətimizin başçısı İlham Əliyevin reallaşdırdığı siyasətə, hərtərəfli islahatlara xalqın dəstəyinin, həmçinin bu və ya digər sahələrdə uğurlarımızın təqdimatı kimi dəyərləndirilir. Bu isə daxili və xarici antiazərbaycan qüvvələrin çirkin kampaniyalarının nə qədər əsassız olduğunu açıqlayır.\nHamının gözünün qabağında olan faktdır ki, Azərbaycanın müstəqil siyasətindən, davamlı uğurlarından narahatlıq xarici antiazərbaycan qüvvələrin əsassız təbliğat kampaniyalarına səbəb olur. Zaman isə sübut edir ki, onların hər bir cəhdləri reallıqlarımız fonunda uğursuzluğa düçar olur. Xarici antiazərbaycan qüvvələr, onlara xidmət edən “Trensparency İnternational”, “Amnisty İnternational”, OCCRP və digər bu kimi qurumlar ölkəmiz, dövlət başçısı və onun ailə üzvləri haqqında yalan, böhtan, dezinformasiya xarakterli məlumatlar yayır, Azərbaycanın beynəlxalq nüfuzuna kölgə salmağa çalışırlar.\nBu kimi çirkin kampaniyaların daha çox hansı vaxtlarda həyata keçirildiyini də hamı yaxşı bilir. Elə Azərbaycanın Qoşulmama Hərəkatına sədrliyi də belə narahatlıqların artmasında “mühüm rol oynayır”.\n21 2019 11:54 - XƏBƏRLƏR


BÖYÜK BЕ - Mühazirə Sinir toxuması: histogenezi, quruluş-funksiya xüsusiyyətləri\nBÖYÜK BЕ - Mühazirə Sinir toxuması: histogenezi, quruluş-funksiya xüsusiyyətləri\nYİN YARIMKÜRƏLƏRİ QABIĞI.\nQuruluşu. Böyük bеyin qabığı bоz maddədən təşkil оlub, qalınlığı 3 mm-ə yaхındır. Ön mərkəzi qırışda оnun qalınlığı 5 mm-ə çatır. Bеyin qabığında çохlu sayda qırışların və büküşlərin оlması sayəsində оnun səthinin sahəsi daha da çохalır. Qabıq nahiyəsində 10-14 milyardadək sinir hücеyrələri оlur. Sinir hücеyrələrinin yеrləşməsi (sitоarхitеktоnikası), quruluş və fünksiyalarına, habеlə liflərin yеrləşməsi (miеlоarхitеktоnikası) хüsusiyyətlərinə görə bеyin qabığında müхtəlif sahələr ayırd еdilir. Bu sahələr sinir impulslarını sintеz və analiz еdən ali mərkəzlərdir. Sinir hücеyrəlrinin və liflərinin yеrləşmə хüsusiyyətlərinə görə qabıqda хaraktеrik qatlar müəyyən еdilir. Qabıq nahiyədə multipоlyar nеyrоnlar müхtəlif fоrmada (piramid, ulduzabənzər, iyvari, hörümçək fоrmalı, hоrizоntal) və ölçüdə оlurlar. Piramid nеyrоnlar əsas yеr tutmaqla spеsifik хüsusiyyətlərə malikdirlər. Оnların ölçüləri 10-140 mkm arasında dəyişir. Dartılmış üçbucaq fоrmada оlan hücеyrə cisminin zirvəsindən və yanlardan çıхan dеndritlər bоz maddənin müхtəlif qatlarında qurtarırlar.\nPiramid hücеyrələrin əsasından çıхan qısa nеyritlər şaхələnərək bоz maddədə qurtarır, uzun nеyritlər isə ağ maddəyə kеçir. Piramid hücеyrələr müхtəlif qatlarda müхtəlif ölçülərdə оlub, ayrı-ayrı funksiyaları yеrinə yеtirilər. Bеlə ki, kiçik nеyrоnlar qоndarma nеyrоnlar оlub bir yarımkürə sahələri arasında (assоsiativ) və ya iki yarımkürə arasında (kоmissural) əlaqə yaradırlar. Bеlə nеyrоnlar qabığın bütün qatlarında tapılırlar. İri ölçülü piramid nеyrоnların nеyritləri ağ maddəyə kеçərək piramid yоlun əmələ gəlməsində iştirak еdir, impulsları bеyin kötüyünün və оnurğa bеyninin müvafiq mərkəzlərinə ötürürlər. Baş bеyin yarımkürələri qabığının hərəki nahiyəsində sitоarхitеktоnik və miеlоarхitеktоnik хüsusiyyətlərinə görə bir-birindən fərqlənən 6 qat ayırd еdilir (şək. 7.11). 1) mоlеkulyar qat; 2) хarici dənəli qat; 3) piramid nеyrоnlar qatı; 4) daхili dənəli qat; 5) qanqliоz qat; 6) pоlimоrf hücеyrələr qatı .\nkiçik ölçülü iyəbənzər fоrmalı assоsiativ nеyrоnlar nisbətən sеyrək yеrləşmişlər. Оnların nеyritləri bеyin qabığının səthinə paralеl istiqamətdə uzanaraq mоlеkulyar qatın tangеnsial lif kələfinə daхil оlur. Həmçinin aşağı qatlarda yеrləşən nеyrоnların dеndritləri bu kələfin əsas kütləsini əmələ gətirirlər. Buradakı neyronlar əsasən ləngidicidirlər.\narici dənəli qat\nölçüləri 10 mkm-ə qədər оlan kiçik, girdə, bucaqlı, piramid və ulduzabənzər nеyrоnlardan təşkil оlunmuşdur. Bu nеyrоnların dеndritləri yuхarı mоlеkulyar qata qalхır, nеyritləri isə ya ağ maddəyə kеçir, ya da qövsvari istiqamətdə gеriyə qayıdaraq, mоlеkulyar qatın tangеnsial lif kələfinin tərkibinə daхil оlur. Burada da bir-neçə növ ləngidici neyronlar var. Böyük bеyin qabığının ən gеniş qatı\n. Bu qat хüsusilə ön mərkəzi qırış nahiyəsində yaхşı inkişaf еtmişdir. Хaricdən daхilə gеtdikcə piramid hücеyrələrin ölçüləri 10 mkm-dən 40 mkm-dək artır. Piramid hücеyrələrin zirvəsindən çıхan əsas dеndrit mоlеkulyar qata qalхır və оrada şaхələnir. Yanlardan çıхan dеndritlər isə həmin qatın özündə sinapslar yaradırlar. Nеyritlər adətən piramid hücеyrələrin əsasından çıхırlar. Kiçik nеyrоnların nеyritləri bоz maddənin özündə qalır. İri piramid nеyrоnların nеyritləri isə miеlin qişa ilə örtülərək ağ maddəyə kеçir. Оnlar assоsiativ və kоmissural əlaqələrin yaranmasında iştirak еdirlər.\nili dənəli qat\nqabığın bir sıra sahələrində, (görmə, qохu və s. nahiyələrində) хüsusilə güclü inkişaf еtmişdir. Bu qat kiçik ölçülü ulduzabənzər nеyrоnlardan və çохlu sayda hоrizоntal liflərdən ibarətdir.\niri ölçülü, nəhəng piramid hücеyrələrdən təşkil оlunmuşdur . Ön mərkəzi şırımda hücеyrələrin ölçüləri daha böyük оlub, еni 80 mkm, hündürlüyü isə 120 mkm-ə çatır. İlk dəfə (1874-cü il) bu hücеyrələr haqqında kiyеvli anatоm V. A. Bеts məlumat vеrdiyi üçün оnlara Bеts hücеyrələri də dеyirlər. Başqa piramid hücеyrələrdən fərqli оlaraq оnların sitоplazmasındakı хrоmatоfil qaymacıqlar daha iridirlər. Bu hücеyrələrin nеyritləri kоrtikо-spinal və kоrtikоnuklеar yоlun əsas hissəsini təşkil еdir. Piramid yоl qabığı tərk еdərkən çохlu kоllatеral şaхələr vеrir. Bеts hücеyrələrinin aksоnlarının kоllatеral şaхələri gеriyə-qabığa qayıdaraq ləngidici impulslar vеrirlər. Piramid yоlun kоllatеralları zоlaqlı cismə, qırmızı nüvəyə, rеtikulyar fоrmasiyaya, körpü nüvələrinə və aşağı zеytuna gеdirlər. Körpü nüvələri və aşağı zеytun aldığı siqnalları bеyinciyə ötürürlər.\nmüхtəlif fоrmada (əsasən iyvari) nеyrоnlardan təşkil оlunmuşdur. Bu qatın хarici zоnasında nisbətən iri, daхili zоnasında isə хırda nеyrоnlar sеyrək yеrləşirlər. Pоlimоrf qat nеyrоnlarının nеyritləri ağ maddəyə kеçərək, baş bеyinin еffеrеnt yоlu tərkibinə daхil оlurlar. Dеndritləri isə qabığın mоlеkulyar qatınadək qalхırlar. Burada ləngidici Martinotti hüceyrələri də yerləşir. Böyük bеyin qabığının ayrı-ayrı sahələrində bu və ya digər qatların inkişaf dərəcəsi еyni dеyildir. Bеlə ki, hərəki mərkəzlərdə (məs: ön mərkəzi şırım qabığında) III, V, VI qatlar güclü, II, IV qatlar isə zəif inkişaf еtmişlər. Əksinə, hissi qabıq mərkəzlərində isə dənəli qatlar (II və IV) güclü inkişaf еtmişlər. Bеlə хüsusiyyətlərinə görə bеyin qabığı qranulyar (dənəli, hissi) və aqranulyar (dənəsiz, hərəki) dеyə, iki tipə ayrılır.\n. Böyük bеyin yarımkürələri qabığında çохlu liflər-assоsiativ (bir yarımkürədə ayrı-ayrı sahələri əlaqələndirən), kоmissural (iki yarımkürədə müхtəlif sahələri əlaqələndirən) və prоyеksiоn (affеrеnt və еffеrеnt yоllarla qabığı mərkəzi sinir sistеminin aşağı şöbələri ilə əlaqələndirən) liflər vardır. Bu liflər yarımkürələr qabığında radial istiqamətdə şüa şəklində yеrləşir və piramid qatda qurtarırlar. Bundan başqa mоlеkulyar qatda, daхili dənəli qatda, qanqliоz qat səviyyəsində miеlinli liflərdən ibarət (iki) tangеnsial kələf vardır. Qabıqda olan liflər mielinlidir, bunların aşağıdakı xassələri var:1) bir oliqodendrositin çıxıntıları bir-neçə qonşu liflərin qişalarının yaranmasında iştirak edir; 2) mielinin spesifik lipoproteid tərkibi var; 3) lifin ətrafında bazal zar yoxdur. Assosiativ beyin qabığının tədqiqatları nəticəsində baş beyin yarımkürələri qabığında vertikal (şaquli), silindr şək. li, modul adlandırılan, təkrarlanan strukturlar haqqında fikir irəli sürülmüşdür.\nbaş beyin yarımkürələri qabığının morfofunksional vahidi hesab edilir. Beyin qabığının bütün qalınlığı boyu yerləşən bu strukturların hər birinin diametri təqribən 300 mkm-ə catır. Hər modulda 5000 - 100000 -ə qədər vertikal dəstə təşkil edən hüceyrələr yerləşir. Bu neyronlar arasında və qonşu modulların da neyronları arasında çoxsaylı assosiativ əlaqələr mövcuddur. Modulun daxilindəki və modullar arasındakı bu assosiativ əlaqələr fəaliyyətin koordinasiyasını təmin edir. Baş beyin yarımkürələri qabığında 3 mln-dək modul müəyyən olunur. Hər bir modulu təşkil edən neyronlar əsasən kortiko-kortikal afferent lif ətrafında yerləşmiş olurlar . Piramid neyronların aksonları beyin qabığını tərk etməzdən əvvəl verdiyi kollaterallar\ntəşkil edirlər. Piramid neyronların cıxıntıları olan bu liflər komissural ya da assosiativ liflər ola bilərlər. Kortiko-kortikal liflər modulun tərkibində səthi qatlara- I qata qədər qalxaraq demək olar ki, bütün qatların hüceyrələri ilə assosiativ əlaqələr yaradırlar, səthi qatda isə son olaraq modulun sərhədlərindən kənarlara doğru horizontal şaxələr verirlər. Hər modula daha iki spesifik afferent lif-\ndaxil olur və kortiki-kortikal liflərdən fərqli olaraq bu liflər IV qatın ulduzabənzər neyonlarında və piramid neyronların bazal dendritlərində tamamlanırlar. Beləliklə, spesifik afferent liflərdən başqa piramid neyronlara ulduzabənzər neyronlar da oyandırıcı təsir göstərmiş olurlar. Belə ki, ulduzabənzər hüceyrələrin aksonları piramid neyronların bazal və apikal dendritləri ilə çoxsaylı assosiativ əlaqələr yaradırlar. (Ulduzabənzər neyronlar II və IV qatlarda yerləşirlər). Sxemdən göründüyü kimi piramid neyronların aksonlarının kollateralları qonşu piramidlərlə assosiativ əlaqələr yaradaraq onların diffuz oyanmasına səbəb olurlar. Modulun tərkibindəki neyronların böyük bir qrupu tormozlayıcı neyronlar sistemini təşkil edirlər ki, bu neyronlar da IV qatdan başqa bütün qatlarda vardır. Bu neyronlara aksonal fırcalı üfiqi horizontal neyronlar (I qatda), kiçik və iri səbətəbənzər neyronlar (II, III, V qatda), aksoaksonal neyronlar və s. aiddir. Qeyd etmək lazımdır ki, tormozlayıcı neyronlar sistemi piramid neyronların bir qismini tormozlayan filtr rolunu oynayırlar. Beləliklə, beyin qabığına daxil olan qıcıqlara verilən cavab çoxsaylı spesifik tormozlayıcı neyronların korreksiyası ilə müəyyən olunur.\nSinir sistеminin müəyyən sahələri оrqanizmin vissеral funksiyalarını (həzm aparatının mоtоr, sеkrеtоr fəaliyyətini, qan təzyiqini, tər ifrazını, bədən hərarətini, mübadilə prоsеslərini və s.) tənzim еdir ki, bunlar avtоnоm, yaхud vеgеtativ sinir sistеmini təşkil еdirlər. Özünün fiziоlоji və mоrfоlоji хüsusiyyətlərinə görə vеgеtativ sinir sistеmi simpatik və parasimpatik hissələrə ayrılır. Əksər halda hər iki sistеm оrqanların innеrvasiyasında birgə iştirak еdir. Vеgеtativ sinir sistеmi mərkəzi və pеrifеrik şöbələrə ayrılır. Mərkəzi şöbəsinə оrta və uzunusоv bеyində, habеlə оnurğa bеyninin döş, bеl, оma-büzdüm sеqmеntlərinin yan buynuzlarında yеrləşən nüvələr aiddir. Pеrifеrik şöbəsi isə pеrifеrik sinirlərdən, düyünlərdən və kələflərdən ibarətdir .\nSimpatik sinir sistemi –\norqanizmin kəskin stresslərə uyğunlaşmasını təmin edir, bu zaman aşağıdakı effektlər baş verir: 1) qan təzyiqi qalxır – daxili orqanların və dərinin damarlarının spazmı və ürəkdöyünmənin artması nəticəsində; 2) tənəffüsün intensivləşməsi – bronxların genişlənməsi nəticəsində; 3) enerji ayrılması, onunla yanaşı bədən temperaturunun və istiliyin ayrılmasının (tərləmə) artması; 4) həzm orqanlarının motorikasının və sekresiyasının ləngiməsi, sidik kisəsinin boşalmasının ləngiməsi; 5) bəbəklərin genəlməsi. Simpatik sinir sistеminə оnurğa bеyninin döş, I-II bеl sеqmеntlərinin yan buynuzlarında yеrləşən vegetativ nüvələr aiddir.\nParasimpatik sinir sistemi\n– orqanizmin bərpa proseslərini təmin edir, bu zaman aşağıdakılar baş verir: 1) damarların tonusu və ürəyin işi azalır; 2) bronxlar daraldığı üçün tənəffüs zəifləyir; 3) enerji ayrılması azalır (parsimpatik sinir sistemi tər ifrazına təsir etmir). 4) həzm orqanlarının fəaliyyəti güclənir, sidik kisəsinin boşalması artir; 5) bəbəklər daralır və kiprikli əzələlər təqəllüs edir. Parasimpatik idarənin nüvələrinə III, VII, IX və X cüt kəllə sinirlərinin və onurğa beyninin oma şöbəsinin vegetativ nüvələri aiddir. Bu nüvələri təşkil еdən multipоlyar nеyrоnlar vеgеtativ sinir sistеminin rеflеks qövsündə assоsiativ əlaqələr yaradırlar. Оnların nеyritləri ön kök, yaхud kəllə sinirlərinin tərkibində mərkəzi sinir sistеmini tərk еdərək, pеrifеrik sinir qanqliоnları ilə sinaptik rabitə yaradırlar. Bunlar vеgеtativ sinir sistеminin prеqanqliоnar lifləridir. Prеqanqliоnar liflər həm simpatik, həm də parasimpatik hissələrdə miеlinli liflərdir, хоlinеrgik təbiətlidirlər. Vеgеtativ sinir sistеminin bir qrup pеrifеrik düyünləri həzm kanalı traktında, ürəkdə, uşaqlıq divarında, sidik kisəsi divarında və s. intramural sinir kələflərinin tərkibində yеrləşirlər. Digər qrup düyünlər isə (simpatik paravеrtеbral və prеvеrtеbral düyünlər) оrqanlardan kənarda, sərbəst şək. də yеrləşirlər. Vеgеtativ düyünlər хaricdən birləşdirici tохumadan ibarət kapsul ilə örtülüdür. Kapsuldan daхilə kеçən birləşdirici tохuma qatları düyünün strоmasını təşkil еdir. Düyünlər müхtəlif fоrmalı və ölçülü multipоlyar nеyrоnlardan təşkil оlunmuşlar. Оnların dеndritləri çохdur və güclü şaхələnmişdir. Aksоnları (adətən, miеlinsiz) pоstqanqliоnar liflərin tərkibində, müvafiq оrqanlara kеçir. Hər bir nеyrоn və оnun çıхıntıları qliya qişası ilə əhatə оlunmuşlar. Qliya qişasından хaricdə bazal mеmbran yеrləşir. Nеyrоnların sitоplazmasında katехоlaminlər kiçik qranulyar qоvuqcuqlar şəklində yеrləşir. Bunlar pеrikariоnda və çıхıntılarda, о cümlədən, aksоnlarda yaхşı nəzərə çarpırlar. Simpatik düyünlərin tərkibində xüsusi qrup hüceyrələr – kiçik intensiv flüresentləşən hüceyrələr var. Bu hüceyrələr preqanqlionar liflərlə oyanaraq, həmin liflərdən effektor neyronlara sinaptik ötürülməni hissəvi ləngidirlər. Vеgеtativ sinir sistеminin parasimpatik hissəsində rеflеks qövsünün ikinci nеyrоnu innеrvasiya еtdiyi оrqanların yaхınlığında, yaхud da оnun intramural sinir qanqliоnlarının tərkibində yеrləşir. Prеqanqliоnar liflər nеyrоnların cismi, bəzən də оnların dеndritləri ilə хоlinеrgik sinapslar yaradırlar. Bu hücеyrələrin aksоnları (pоstqanqliоnar liflər) оrqanların əzələlərinə gеdərək, miоnеvral sinapslar yaradırlar.


Dünya BU QADINDAN DANIŞIR! - İki sahil\n27 may 2020 06:28 Bütün xəbərlər Haqqımızda Əlaqə\nDünya BU QADINDAN DANIŞIR!\nÖtən gün Yer kürəsi tarixdə ilk dəfə qalaktikada var olan qara dəliyin real fotosunu gördü. Kosmos elmi sahəsində son illərin ən əhəmiyyətli irəliləyişlərindən hesab olunan bu hadisənin səbəbkarı isə gənc bir elm adamıdır. Özü də qadın!\nSözügedən şəxs 29 yaşlı kompüter mühəndisi, Massaçusets Texnologiya Universitetinin magistrı, Kaliforniya Universitetinin dosenti Keyti Boumandır.\nDünyadan 500 katrilyon km, təxminən 53 milyon işıq ili uzaqlıqda yerləşən qara dəliyin fotosunu çəkmək üçün 200-dən çox elm adamı bir araya gəlmişdi. Bouman bu insanlar arasında ən kritik nöqtədə dayanmışdı. Onun 3 ildir üzərində işlədiyi alqorifm sayəsində dünyanın 8 fərqli nöqtəsindəki teleskopların əldə etdiyi bilgilər bir araya gətirilib. Bouman məsələ ilə bağlı açıqlamasında tək bir teleskopdan əldə edilməsi mümkün olmayan nəticənin onun alqorifmi sayəsində ərsəyə gəldiyini deyib. O, birlikdə işlədiyi komandaya təşəkkür etməyi unutmayıb.\nQeyd edək ki, 200 nəfərlik araşdırmaçı heyətin əksəriyyəti Harvard Universitetinin astrofizikləri, mühəndisləri və astronomlarından ibarət olub. //publika.az


Ərdoğan terrorçulara od püskürdü – FOTO - Azadliq Xeber\nƏrdoğan terrorçulara od püskürdü - FOTO\n16:06 xeber – Türkiyə Prezidenti Rəcəb Tayyib Ərdoğan Çinin dövlət başçısı Si Szinpinin dəvəti əsasında bu ölkəyə rəsmi səfərə gedib.\nAzadlıq.az xəbər verir ki, anspress-in məlumatına görə, Rəcəb Tayyib Ərdoğan səfərdən əvvəl Ankarada Esenboğa Hava Limanında keçirdiyi mətbuat konfransında önəmli açıqlamalar verib. O, iyulun 23-24-25-də baş verən terror hadisələrinin başa çatmadığını, bundan sonra da davam edəcəyini söyləyib: “Biz çox qəti şəkildə mənfi qüvvələrə qarşı mübarizəmizi davam etdirəcəyik. Bu ölkədə milli birliyimizə qəsb edənlərlə problemlərin həlli ilə bağlı danışıqlar aparmaq mümkün deyil. Əsas odur ki, milli birliyi, qardaşlığı qorumaqdır.”\nÜmumiyyətlə, Rəcəb Tayyib Ərdoğan Çin Xalq Respublikasından sonra İndoneziyay gedəcək. Onu xarici işlər, səhiyyə, rabitə, iqtisadiyyat, enerji və təbii sərvətlər nazirlərimiz, eləcə də iş adamları müşaiyət edirlər.


2 dinarlıq ipəyi 150 min dinara satmaq - Orta əsrlərin ipək müharibələri » BolgeXeber.Com - İnformasiya agentliyi ~ Bölgələrdən xəbəriniz olsun!\n2 dinarlıq ipəyi 150 min dinara satmaq - Orta əsrlərin ipək müharibələri\nOrta əsrlərdə dünyanın ən vacib ticarətlərindən biri də ipək ticarəti idi\nBu zəngin ticarəti və gəliri ələ keçirmək üçün bir sıra böyük müharibələr olub.\nBolgexeber.com bildirir ki, bu barədə məlumatı "ölkə.az"a tarixçi-alim Əkbər Nəcəf verib.\nIII-VII əsrlər boyunca Roma-Bizans ilə Sasanilər, Türklər (Quşanlar, Ağhunlar, Göytürklər) və Çin arasında meydana gələn müharibələrin təməlində ipək yatırdı.\n1.Roma və davamında Bizansın ipəyi yoxdu, amma ipəyə ehtiyacı vardır;\n2.Sasanilərin ipəyə ehtiyacı yoxdu, ancaq ipək ticarətinə ehtiyacı vardı;\n3.Türklərin ipəyi də yoxdu, ipəyə ehtiyacları da, ancaq ipək ticarətinə nəzarətə ehtiyacları vardı;\n4.Çinin ipəyi çoxdu, ancaq ipək qiymətinə nəzarət edə bilmirdi.\n1 kilo ipəkdən Çinin əlinə 2 dinar qazanc keçirdi.\nTürklər isə Çinə hücum etməmək şərti ilə təzminat olaraq ipəyi Çindən pulsuz alıb, 100 dinardan satırdılar.\nSasanilər isə 100 dinarlıq ipəyi Romaya 150 min dinara satırdı.\nRoma/Bizans tarixi boyunca Çindən ipəyi vasitəsiz almaq üçün mübarizə aparmış, ancaq buna nail ola bilməmişdir. Türklər Sasaniləri bu ticarətdən çıxarmaq və böyük qazancı ələ keçirmək üçün əsrlərlə mübarizə aparmışdılar. Sasanilər az miqdarda ipək alır, ancaq yüksək qiymətdən satırdı. Bununla Sasanilər həm Bizansı öz ticari təsirində saxlayır, həm də Türklərin və Çinin artıq qazanc əldə etməsinə mane olurdular.\nBizans daha sonra ipək istehsal etsə də Çin ipəyinə tələbatı azaltmadı. Çünki Bizans ipəyi kobud idi. Bunun da səbəbi təbiətdir.\nBu ixtialfdan ən böyük qazancı ələ keçirənlər ərəblər olublar.\nBölmə: Dünya | 05 noyabr 2018 10:42 | Baxış sayı: 38


Həsən Ruhani: “Əlaqələri möhkəmləndirməliyik”\n"Cənab Prezident İlham Əliyevin Tehrana səfəri ölkələrimiz arasında əlaqələrin inkişaf etdirilməsi baxımından çox mühüm əhəmiyyət kəsb etdi. Bizim bu gün dostlarımızla keçdiyimiz yol ölkələrimiz arasındakı inkişaf yoludur".\nAxar.az prezidentin rəsmi saytına istinadən xəbər verir ki, bunu bunu noyabrın 12-də sənədlərin imzalanması mərasimindən sonra İran İslam Respublikasının Prezidenti Həsən Ruhani Azərbaycan Respublikasının Prezidenti İlham Əliyevlə birgə mətbuata bəyanatında deyib.\nHəsən Ruhani bu səfərin həmin inkişaf yolunun təkmilləşdirilməsinə öz töhfəsini verəcəyini və bunu daha da sürətləndirəcəyini deyib:\n"Əgər desək ki, Azərbaycan və İran xalqları bir bədəndə bir ruhdur, səhv etmərik. Bu insanların yaşayışının əsas mühüm hissələrindən biri mədəniyyətdirsə, deyə bilərik ki, bu iki ölkə, bu iki xalq birdir, həm məzhəbi, həm dini birdir, müştərək tarixə, keçmiş tarixə malikdirlər və bir-birinin mədəniyyətinə bələddirlər, bir-birini çox yaxşı başa düşürlər. Həm yaşayış tərzimizdə, həm davranışımızda olan bu müştərəklik əlaqələrimizin, iki millətin əlaqələrinin inkişaf etdirilməsinə imkan yaradır və bundan istifadə etməliyik. Heç şübhəsiz ki, ölkələrimizin və xalqlarımızın əlaqələrinin yaxınlaşması, bizim əlaqələrimizin yaxınlaşması heç bir üçüncü ölkənin əleyhinə deyil.\nBiz əlaqələrimizi inkişaf etdirməklə öz mənafeyimizə, öz sabitliyimizə, öz təhlükəsizliyimizə, daha sürətli inkişafımıza çalışırıq. Ölkələrin inkişafı bir-birinin iqtisadi inkişafına öz töhfəsini vermiş olar. Bu gün biz müfəssəl danışıqlar, müzakirələr apardıq. Həm geniş tərkibdə, həm də təkbətək görüşlərdə belə bir razılığa gəldik ki, əlaqələrimizi daha da inkişaf etdirək, bunu daha açıq, daha şəffaf şəkildə həyata keçirək. Araz çayı gərək bizim birliyimizi daha da möhkəmləndirsin. Biz o Arazı qəbul edirik ki, iki dövləti, iki xalqı bir-birinə birləşdirir. Biz o Arazı qəbul edirik ki, bu, hər iki ölkənin inkişafının çiçəklənməsinə töhfə vermiş olur. Biz çalışmalıyıq ki, biznesmenlərimiz, iş adamlarımız bir-birinə daha yaxın olsunlar və bir-birinin imkanlarından, hər iki ölkənin imkanlarından istifadə edib faydalansınlar. Biz enerji, ticarət, sənaye sahələrində, həm bəndlərin, həm elektrik stansiyalarının tikilməsində və buraya yeni texnologiyaların gətirilməsində, elm və tədqiqat mərkəzlərində bir-birimizlə əlaqə yaratmalı və bir-birimizin inkişafına töhfəmizi verməliyik. Biz istəyirik ki, din, məzhəb və adət-ənənələrimizdən, - hansı ki, biz bu məsələlərdə birlik təşkil edirik, - daha da səmərəli istifadə edək. Azərbaycan Respublikası, o cümlədən İran elə bir coğrafi mövqedə yerləşir ki, onlar bir-biri üçün keçid-körpü ola bilər və biz Oman dənizindən, Hind okeanından tutmuş Asiyadan Avropaya qədər körpülərimizi birləşdirə bilərik.\nHəsən Ruhaninin sözlərinə görə, İran Azərbaycan və Qafqaz vasitəsilə Avropa ilə birləşə bilər:\n"Azərbaycan da İran vasitəsilə cənub dənizləri ilə, okeanlarla birləşmiş olar. Biz gərək bu dəhlizdən çox yaxşı istifadə edək, bundan faydalanaq və bunu daha da genişləndirək və çalışaq ki, bir-birimizə kömək etməklə Qəzvin-Rəşt və Rəşt-Astara dəmir yolunun tikintisinə və birləşməsinə nail olaq. Biz bu dəhliz vasitəsilə Qara dənizə və Avropaya, Rusiyaya çıxaq, onların dəmir yolu sisteminə birləşək. Biz bu sahədə əməkdaşlıq etməliyik. Bizim ölkələrimiz gözəl Xəzər dənizinin sahilində yerləşir. Bu dənizdən istifadədə hər iki ölkə yaxşı addımlar atmışdır. Bu dəniz dostluq, inkişaf dənizidir. Bu dəniz hər iki millətin inkişafına öz töhfəsini verən dənizdir. O millətlər ki, uzun illər, əsrlər boyu bu dənizin sahilində yaşamışlar və bu dənizin Allahın verdiyi nemətlərindən istifadə etmişlər. Həm balıqçılıqda, həm ekologiya sahəsində, həm də dənizin mənbələrindən istifadədə əməkdaşlıq edə bilərik. Turizm sahəsində də geniş əməkdaşlıq imkanlarımız var. Biz istəyirik ki, İran vətəndaşları Azərbaycana, Azərbaycan vətəndaşları isə İrana çox asanlıqla, rahatlıqla səfər etsinlər. Biz buna hər iki millətin, hər iki ölkənin mənafeyinə və təhlükəsizliyinə xidmət göstərən bir amil kimi yanaşırıq. Hər iki ölkənin potensialından istifadə etməliyik və bununla əlaqədar razılaşmalar əldə olunmalıdır. Sərhəd məsələlərində də əməkdaşlığı daha da genişləndirməliyik. Narkotiklərə, qaçaqmalçılığa qarşı mübarizədə əlaqələri möhkəmləndirməliyik. Biz Qarabağın bugünkü vəziyyətini bəyənmirik. Biz istəyirik ki, bu bölgədə ədalət olsun. Biz istəyirik ki, bu bölgədə sülh, sabitlik, dostluq olsun. Biz bütün ölkələr arasında dostluğun, təhlükəsizliyin, sabitliyin, ədalətin bərqərar olması üçün əlimizdən gələni etməyə, öz tərəfimizdən lazımi addımı atmağa hazırıq. Biz bunu beynəlxalq təşkilatlar çərçivəsində, hər yerdə öz vəzifəmiz hesab edirik və buna hazırıq. Biz bilirik ki, Qarabağ məsələsi siyasi yolla həll olunmalıdır. Bu, müharibə yolu ilə həll olunası məsələ deyil. Ona görə də bu istiqamətdə bütün köməyimizi göstərməyi öz vəzifəmiz hesab edirik və bunu etməyə hazırıq.\nBiz Yaxın Şərqdə, Afrikanın şimalında baş verən böhranla, hadisələrlə əlaqədar müzakirələr, fikir mübadiləsi apardıq. İndi çox böyük bir böhran ətəyimizdən yapışıb. Bu, separatizm, terrorizm, radikalizmdir.\n2014.11.13 / 10:17


Azərbaycan alimlərinin növbəti uğuru\n22-24 iyun tarixlərində Sinqapurun Nanyan Universitetində beynəlxalq konfrans keçirilib. Konfransın təşkilat üzvləri sırasında olan Bakı Dövlət Universitetinin Hesablama riyaziyyatı kafedrasının müdiri, professor Qalina Mehdiyevanın elmi fəaliyyəti haqqında konfransın rəsmi saytında geniş məlumat verilib.\nAdıçəkilən konfransda iştirak edən hesablama riyaziyyatı kafedrasının dosenti Mehriban İmanovanın plenar iclasın əsas çıxışçısı kimiməruzəsi maraqla qarşılanıb və konfransın rəsmi saytına daxil edilib. Dosent M.İmanova Yunanıstan, Fransa, Avstriya, Niderland və s. kimi ölkələrdə keçirilən beynəlxalq konfranslarda Azərbaycan riyaziyyat elmini ləyaqətlə təmsil edib və bu ilin fevralında dünyanın elm məbədlərindən biri hesab olunan Kembric Universitetinin keçirdiyi konfransda da uğurla çıxış edib.\nHesablama riyaziyyatı kafedrasının digər əməkdaşı, АМЕА-nın müxbir üzvü, professor Vaqif İbrahimov isə Oksford Universitetinin 2019-cu ildə keçiriləcək konfransında plenar iclasın əsas çıxışçısı kimi qeydə alınıb və məruzəsi ilə bağlı video çarx həmin konfransın saytında yerləşdirilib.\nQeyd edək ki, Hesablama riyaziyyatı kafedrasının müdiri, professor Q.Mehdiyeva, professor V.İbrahimov və M.İmanova AMEA-nın müxbr üzvü, professor Yəhya Məmmədovun banisi olduğu Hesablama riyaziyyatı elmi məktəbinin yetirmələridir.\nMətbuat və informasiya şöbəsi, 02 iyul 2018-ci il


Apple Music artıq Amazon Echo | IPhone xəbərləri\nBir neçə gün əvvəl tamamilə gözlənilməz bir xəbər idi: Apple, musiqi xidmətini ilin sonuna qədər Amazon Echo-ya gətirəcəkdi. Qısa müddətdən sonra bunun 17 dekabr həftəsində olacağını bildik, amma görünən odur ki, Amazon tələsir və Apple Music artıq Amazon səsləndiricilərində mövcuddur, halbuki hələlik yalnız ABŞ-da.\nBu səbəbdən Apple Music masası, bu günə qədər Apple Music-in inteqrasiya olunmasına və Siri vasitəsi ilə istəklər edilməsinə icazə verən yeganə ağıllı hoparlör olan HomePod-un müstəsnasıdır. Bu gündən etibarən Alexa Amazon Echo-da Apple Music musiqisini səsləndirə biləcəkvə Amazon Music kimi mükəmməl şəkildə inteqrasiya olunur.\nApple Music-in Amazon Echos-a gəliş dövründən bir neçə gün əvvəl, Apple-ın musiqi xidməti artıq iOS və Android üçün Alexa tətbiqi ilə konfiqurasiya edilə bilər. Görülən ilk iş, Alexa tətbiqetməsindəki hesabı bağlamaqdır və bir dəfə bağladıqda onu standart musiqi xidməti olaraq sazlaya bilərsiniz, buna görə səsinizlə Alexa-ya etdiyiniz bütün musiqi istəklərinə Apple Music istifadə edərək cavab veriləcəkdir.\nMacStories.com saytından görüntü\nApple Music-in inteqrasiyası, onu sınaqdan keçirə bilənlərə görə çox yaxşıdır (bu məqaləni yazarkən yalnız ABŞ-da mövcud olduğunu unutmayın). Ancaq HomePod ilə və Amazon Echo ilə edə biləcəyiniz bəzi fərqlər var. Məsələn, Musiqi tətbiqinə əl ilə əlavə edilmiş musiqini çala bilməyəcəyinizi və ya musiqi kitabxananıza səslənən bir mahnı əlavə edə bilməyəcəyinizi söyləyirlər. Üstəlik nə var Yalnız Echo hoparlörlerinde mövcuddur, buna görə ən azından hələ Sonos kimi hoparlörlerde istifadə edə bilməyəcəksiniz, onsuz da Alexa-da yerləşmiş olsalar da. İnşallah tezliklə qalan ölkələrə yayılacaq.\nMəqaləyə tam yol: İPhone xəbərləri » iPhone » İPhone Aksesuarları » Apple Music artıq Amazon Echo-da mövcuddur\nMing-Chi Kuo öz iPhone satış proqnozunu 20% endirdi


Su axını effektinin yaradılması\nДомой / Adobe Fhotoshop / Su axını effektinin yaradılması\n15.07.2016\tвAdobe Fhotoshop Оставить комментарий\nSalam əziz dostlar,dəyərli oxucularım və dinləyicilərim, həmçinin gadirov.com saytının daimi ziyarətçiləri, youtube abunəçilərim və sosial şəbəkə istifadəçilərim. Xoş gördük sizləri. Adobe Photoshop proqramına həsr olunmuş növbəti video dərslikdə salamlayıram. Bu gün ki video dərsimizin mövzusu su axını effektinin yaradılması olacaq. Əvvəlki video dərslərimizdən öyrəndiyimiz kimi yeni boş vərəq yaradılması üçün klaviaturada CTRL düyməsi sıxılı vəziyyətdə N hərfini vurmalıyıq. Açılan New dialoq boksunda Width—En sahəsində 500 piksel, Height—hündürlük sahəsində isə 500 piksel yazaraq Да-OK düyməsini sıxırıq. Növbəti əməliyyat ardıcıllığı filterlərlə bağlı olacaq. Bunun üçün Filter-Фильтр menyusuna daxil oluruq. Açılan menyudan əvvəlcə Render-Рендеринг, alt menyudan isə Clouds-Облака sətrini seçirik. Beləliklə yeni boş vərəqimizə Clouds-Облака filteri tətbiq olunur. Clouds-Облака filterinin bir neçə dəfə vərəqə tətbiq olunması üçün klaviaturada CTRL düyməsi sıxılı vəziyyətdə bir neçə dəfə F hərfini vurmaq lazımdır.\nSonra isə vərəqdəki təsvirə bulanlıq effekti tətbiq etmək üçün Filter- Фильтр menyusuna daxil oluruq. Açılan menyudan əvvəlcə Blur-Размытие sətrini, alt menyudan isə Gaussian Blur- Размытие по Гауссу əmrini seçirik. Beləlillə ekrana Gaussian Blur- Размытие по Гауссу adlanan pəncərə meydana gəlir. Pəncərənin Radius-Радиус sahəsində 6 piksel yazaraq əməliyyatın təsdiqi üçün Да-OK düyməsini sıxırıq.Gördüyümüz kimi filterimiz təsvirə tətbiq olundu.Növbəti üçüncü filteri mövcud vərəqimizə tətbiq edək. Bunun üçün Filter- Фильтр menyusuna daxil oluruq. Açılan menyudan əvvəlcə Blur-Размытие sətrini, alt menyudan isə Размытие В движении- Motion Blur əmrini seçirik.Açılan Размытие В движении- Motion Blur pəncərəsində Угол sahəsində 90 dərəcə, Смещение sahəsində isə 90 piksel yazaraq əməliyyatın təsdiqi üçün Да-OK düyməsini sıxırıq. İndi isə vərəqimizin ölçüsünü dəyişək. Pəncərənin başlıq sətri üzərində siçanın sağ düyməsi sıxılır. Açılan konteks menyudan İmage Size-Размер изображения əmrini sıxırıq. Beləliklə ekrana İmage Size-Размер изображения pəncərəsi meydana gəlir. Pəncərənin Width-Ширина-En sahəsində 300 piksel yazaraq Да-OK düyməsini sıxırıq. Gördüyümüz kimi vərəqimizin ölçüləri kiçildi. Yenidən Filter- Фильтр menyusuna daxil oluruq. Açılan menyudan Имитация sətrini alt menyudan isə Plastic-Целлофановая упаковка əmrini seçirik. Açılan Plastic-Целлофановая упаковка pəncərəsindəki Подсветка sahəsində 15, Детализация sahəsində 10, Смягчение sahəsində isə 10 rəqəmini yazıb Да-OK düyməsini sıxırıq. Sonra isə yenidən Filter- Фильтр menyusuna muraciət edirik. Açılan menyudan əvvəlcə Эскиз- Sketch, alt menyudan isə Хром-Chrome əmrinə klik edirik. Açılan Хром-Chrome pəncərəsindəki Детализация sahəsində 0, Смягчение sahəsində isə 8 rəqəmini yazıb Да-OK düyməsini sıxırıq. Gördüyümüz kimi vərəqəmizə Хром-Chrome filteri tətbiq olundu. Sonra isə Edit-Редактирование menyusuna daxil olub Ослабить:Хром əmri seçilir. Ослабить pəncərəsindəki Opacity-Непрозрачность xanasında 100 %, Режим isə Жесткий свет seçilərək əməliyyatın təsdiqi üçün Да-OK düyməsini sıxırıq. İndi isə vərəqimizin ölçüsünü bir qədər də dəyişək. Pəncərənin başlıq sətri üzərində siçanın sağ düyməsi sıxılır. Açılan konteks menyudan İmage Size-Размер изображения əmrini sıxırıq. Beləliklə ekrana İmage Size-Размер изображения pəncərəsi meydana gəlir.Bu dəfə biz Height-Высота-hündürlük sahəsində isə 800 piksel yazaraq Да-OK düyməsini sıxırıq. Gördüyümüz kimi su üçün nəzərdə tutulan effekt artıq alınmağa başlayıb. İndi isə ilk növbədə Layer panelinə diqqət edək. Gördüyümüz kimi Layer panelində Background-Задний план adlanan toxunulmaz bir layer vardır. Biz bu Background-Задний план üzərində siçanın göstərici ilə iki dəfə klik edirik. Qarşıya çıxan New layer-Новый слой pəncərəsində sadəcə Ok düyməsini sıxmaqla onu layer 0-Слой 0 dəyişirik. Sonra isə klaviaturada CTRL düyməsi sıxılı vəziyyətdə T hərfini vururuq və siçanın sağ düyməsi ilə klik edərək konteks menyudan Warp—Деформация sətri seçilir. Bu əməliyyat su axını effektinin yaradılması üçün müxtəlif prizmalardan tənzimləməyə imkan verir. İstədiyimiz nəticə alınan kimi əməliyyatın təsdiq etmək üçün klaviaturada Enter düyməsini sıxırıq. Bundan sonra kran təsviri olan şəkli proqrama çağırırıq. Move tool aləti ilə digər vərəqimizdən su axını təsvirini kran təsviri olan vərəqə yerləşdiririk. Sonra isə su axını təsvirinin dayandığı layerin rejimini Жесткий свет rejiminə dəyişirik. Beləliklə biz Photoshop proqramında su axını effektinin yaradılması mövzusu ilə tanış olduq. Sonda bir müəllif kimi qeyd etmək istəyirəm ki, bu video dərsliyim Adobe Photoshop proqramını müstəqil öyrənmək istəyən yeni başlayan istifadəçilər üçün nəzərdə tutulub. İnanıram ki, yeni öyrənən istifadəçilər üçün bu video dərsimdə faydalı olacaq. Odur ki, xeyirxah iş görmək imkanını qaçırmayın. Mövzunu sosial şəbəkələrin birində paylaşın. Video dərsliyə səs verin. Kanalıma abunə olun ki, bu video dərsdən digər dostlarınızda yararlana bilsinlər. Baxdığınız və kanalımı izlədiyiniz üçün sizlərə təşəkkür edirəm.\nBlur Clouds Gaussian Blur Height Motion Blur Move tool Photoshop Radius Sketch Warp Width background filter filtr new opacity render su axını effektinin yaradılması İmage Size Детализация Деформация Жесткий свет Задний план Непрозрачность Облака Ослабить Размер Размытие Размытие В движении Размытие по Гауссу Редактирование Рендеринг Смещение Угол Хром Эскиз изображения\t2016-07-15\nС метками:Blur Clouds Gaussian Blur Height Motion Blur Move tool Photoshop Radius Sketch Warp Width background filter filtr new opacity render su axını effektinin yaradılması İmage Size Детализация Деформация Жесткий свет Задний план Непрозрачность Облака Ослабить Размер Размытие Размытие В движении Размытие по Гауссу Редактирование Рендеринг Смещение Угол Хром Эскиз изображения\nПредыдущие: İki şəklin birləşdirilməsi\nСледующие: Şəklin fonunun dəyişdirilməsi


Xocalı soyqırımı: erməni girovluğundan azad edilənlər başlarına gətirilən müsibətlərdən danışırlar - Report.az\nXocalı soyqırımı: erməni girovluğundan azad edilənlər başlarına gətirilən müsibətlərdən danışırlar\n24 Fevral, 2018 15:00\nBakı. 24 fevral. REPORT.AZ/ Ermənistan silahlı birləşmələrinin 1992-ci il fevralın 25-dən 26-na keçən gecə Xocalı şəhərində dinc Azərbaycan əhalisinə qarşı soyqırım törətməsindən 26 il ötür.\n"Report" girovluqdan azad edilən bir neçə xocalılının ifadələrini təqdim edir:\nO ifadəsində bildirib ki, 1992-ci il fevralın 25-dən 26-na keçən gecə Ermənistan hərbçiləri Rusiyaya aid 366-cı alayın köməyi ilə Xocalı şəhərinə hücum edən zaman həyat yoldaşı Kərimov Feyruz Samran oğlu və şəhərin əli silah tutan bütün kişiləri postlarda olduğundan və evləri ermənilərin yaşadığı Noraguh kəndinə yaxın yerləşdiyi üçün qardaşıgilə gedib onların qarajında gizlənibmiş. Axşam saat 23:00-da həyat yoldaşı da oraya gələrək ermənilərin hər tərəfdən Xocalıya hücum etdiyini, təcili şəhəri tərk etməyin lazım olduğunu bildirib. Qayınatası Kərimov Samran ermənilərin şəhərə hücumu zamanı çiynindən yaralanıb, onlar əhali ilə birlikdə Xocalının çıxışındakı 5 mərtəbəli binanın qarşısına yığılıblar. Bir qədər gözlədikdən sonra Xocalı Şəhər İcra Hakimiyyətinin başçısı Elman Məmmədov orada dayanmağın mənasız olduğunu bildirərək, şəhərdən çıxmağı məsləhət görüb, əhali Qar-qar çayını keçərək meşəyə doğru hərəkət ediblər. Ermənilərin şəhəri gülləbaran edərək yandırdığını görən Əliyev Əyyub yolda infarkt keçirərək ürəyi partlayıb və vəfat edib. Heç kimin onu götürmək imkanı olmadığından Ə.Əliyevin meyiti orada qalıb. Xocalı şəhərinin sakinlərdən ibarət müdafiəçiləri 200 nəfərə yaxın mülki şəxsin yoldan keçməsinə kömək edib, onlar yolu keçib düzənliyə çıxıb və arxda gizləniblər. Bu zaman Ələkbərova Zeynəb Cümşüd qızının ayağından və başından güllə dəyib. İradə adlı gəlin və Çobanov Tapdıq adlı şəxslər də erməni gülləsindən həlak olublar. Həyat yoldaşı Feyruz, qızı ilə onu yoldan keçirib, sonra ata və anasını xilas etmək məqsədi ilə Xocalıya dönüb və bir daha geri qayıtmayıb. Ermənilər onu, qızını, birinin adı Valeh olan üç nəfər əsgəri, Elzanı, Ələkbərova Zərifənin oğlunu və 2 azyaşlı uşağı Qaraqaya adlanan yerdə girov götürərək Əsgəran rayon Milis Şöbəsinə aparıblar. Səidə Ələkbərova qonşuları Yusif kişinin meyitini şöbənin həyətində görüb. Erməni hərbçiləri Səidənin dayısı oğlu Mehmanı harasa aparıb, sonra ermənilərdən biri girovların saxlandığı yerə qayıdaraq Mehmanla Hüseynin başlarını erməni qəbirlərinin üstündə kəsdiklərini söyləyiblər. Şöbədə kameraya daxil olan bir erməni meşədə ayağından yaralanmış Şöhlət adlı azərbaycanlını bir güllə ilə vurub öldürməsi ilə öyünürmüş.


Gürcü azğınlığına daha bir REAKSİYA: “Prezident bu işi nəzarətə götürməlidir” – Zəlimxan Məmmədli – Yenicag.Az\nAna Səhifə Gündəm Gürcü azğınlığına daha bir REAKSİYA: “Prezident bu işi nəzarətə götürməlidir” – Zəlimxan Məmmədli\nYeni Çağ Media Qrupu – May 17, 2021 - 15:12\n“Burada Zəngəzur müstəvisində yaşanan gərginliyin Gürcüstana, bizim soydaşlarımızın yaşadıqları əraziyə transformasiya olunma ehtimalı da yox deyil”.\nBu fikirləri svan etnik qrupuna mənsub şəxslərin Dmanisi rayonunda yaşayan azərbaycanlılara qarşı hücumu haqqında Yenicag.az-a danışan “Borçalı” İctimai Cəmiyyətinin sədri Zəlimxan Məmmədli deyib.\nZəlimxan Məmmədli Gürcüstan hakimiyyətinin məsələ ilə bağlı Azərbaycana aydın mövqe ifadə etməli olıduğunu qeyd edib:\n“Bu, məqsədyönlü şəkildə idarə olunan prosesə bənzəyir. Kütləvi şəkildə hücum edirlərsə, bunu təşkil edən var. Dmanisi hər zaman PKK-erməni əməkdaşlığının diqqət mərkəzində olub. Burada etnik zəmində qarşıdurma yaradıb Gürcüstan-Azərbaycan münasibətlərinə xələl gətirmə meyli də var.\nGürcüstan siyasi hakimiyyəti – baş nazir, prezident buna birbaşa müdaxilə etməlidir, onlar məsələni nəzarətə götürüb Azərbaycana aydın mövqe ifadə etməlidirlər. Bu cinayətkarlar dərhal həbs edilməli, onlara ən ağır cəza verilməlidir ki, gələcəkdə belə halların baş verməsinin qarşısı alınsın”.\nZəlimxan Məmmədli hadisənin emosional müstəviyə daşınmasının əleyhinə olduğunu da vurğulayıb:\n“Məsələni emosional müstəviyə daşımaq olmaz. Bunu Kreml və onunla eyni platformaları bölüşən qüvvələr istəyə bilər. Burada Zəngəzur müstəvisində yaşanan gərginliyin Gürcüstana, bizim soydaşlarımızın yaşadıqları əraziyə transformasiya olunma ehtimalı da yox deyil.\nBizim siyasi qurumlarımız bu hadisəni blokadaya almalıdırlar, Gürcüstan siyasi hakimiyyətini ora dəvət etməlidirlər. Azərbaycan-Türkiyə-Gürcüstan yaxınlaşmasını istəməyən kifayət qədər qüvvələr var: İran da buradadır, Rusiya da. “Borçalı” Cəmiyyəti də prosesi nəzarətda saxlayacaq, Azərbaycan cəmiyyətinə obyektiv bilgilər verəcək”.


Prezident Administrasiyası ilk dəfədir bu cür siyasi “zəlzələ”yə məruz qalırdı... - » Gundeminfo.az\nPrezident Administrasiyası ilk dəfədir bu cür siyasi “zəlzələ”yə məruz qalırdı... - TƏHLİL\n1995-ci ildə yaradılan PA ilk dəfədir bu cür siyasi “zəlzələ”yə məruz qalırdı və bəziləri hətta düşünürdü ki, oranın “sütunları” heç vaxt dəyişməyəcək. Prezident həm də illərə söykənən bu mifi dağıtdı, iqtidarda onun qələmindən güclü heç bir qüvvənin olmadığını göstərdi.\nPrezident Administrasiyası hakimiyyətin can evi, “Ağ Ev”idir və oradakı ciddi kadr dəyişikliyi bütünlüklə ölkə siyasətinin dəyişməsi anlamına gəlir. Ölkənin sadə insanları, əyalətdə başı təsərrüfat işlərinə qarışmış adamlar gedən və gələn kadrların adlarını bəlkə də adbaad bilmir, bu yenilərin ölkəyə hansı xeyir gətirə biləcəyinin detallar ilə maraqlanmağa bəlkə vaxtları da yoxdur. Onlar bu ciddi dəyişikliyin əsas memarı - prezident İlham Əliyevə güvənir və əmindirlər ki, o, doğru olanı edir və bundan sonra da edəcək.\nÜmumiyyətlə isə ölkənin siyasi-ictimai nəbzi son aylar o qədər sürətli və dəyişik məkanlarda döyünməyə başlayıb ki, detallı təhlil etmək elə də sadə deyil. Məsələn, dəyişiklik qərarının kökündə yaş həddinin olmadığını prezident özü də qeyd edib. Dövlət başçısı yaşlı məmurlara münasibətdə həssas gedişinin kimlərəsə qarşı istifadə edilməsindən narazı olduğunu bəyan etdi və o ziyanlı təbliğat dayandı. Çünki doğrudan da, son olaraq Administrasiyadakı vəzifəsini itirənlər yaş senzinə düşmürdülər. Yəni bu aydın siqnaldır ki, prezidentin əsas məqsədi heç də “yaşlılar getsin, cavan kadrlar gəlsin” deyil.\nŞübhəsiz ki, dövlət başçısının düşündüyü yeni idarəetmə modelini “pensiya islahatı” kimi dar çərçivəyə salmaq, bu boyda ciddi işə adekvat qiymətləndirmə deyildi. Prezidentin son addımları da göstərdi ki, baş verən sürəci hakimiyyətin “perezaqruska”sı kimi qiymətləndirmək naşılıqdır. Bu, tamamilə dəqiq hədəfləri olan ciddi yenilənmə, modelləşmə, yeni kursa yönləndirmədir. İlham Əliyev hakimiyyətinin yükünü bir yaşlı məmurun çiyindən daha cavanına dövr etmir və bu, yalnız kreslo sahibinin dəyişməsi deyil. Belə olsaydı, indiyədək hörmətli akademik, sabiq PA rəhbərinə, eləcə də digərlərinə elə o strukturun içərisində əvəzedici tapılardı.


Naxçıvanlıların 20 ildir gözlədiyi gün...\n2021, 20 İyun, bazar, Bakı vaxtı 17:19\n«NAXÇIVAN: NUH BABA VƏ TÜRK ATADAN GƏLƏN YOL» KİTABININ TƏQDİMAT MƏRASİMİ KEÇİRİLİB\n...Son illər Naxçıvan tarixinin hərtərəfli öyrənildiyini, sanballı monoqrafiya və kitabların nəşr olunduğunu diqqətə çatdıran natiq qeyd edib ki, yerli materiallar əsasında hazırlanan dəyərli nəşrdə Nuh peyğəmbər, eləcə də dünya tufanı ilə əlaqədar Naxçıvan ərazisində aşkar edilmiş yeni materiallar, onların tarixi mənbələrlə qarşılıqlı əlaqələri, sivilizasiya və şəhərsalma məsələləri, həmçinin Türk ata nəzəriyyəsi, islamaqədərki etnik mədəni münasibətlər öz əksini tapıb.\nSonda kitabın müəllifi, AMEA-nın müxbir üzvü Hacı Qadir Qədirzadə çıxış edərək tədbirdə iştirak edənlərə, kitabı yüksək dəyərləndirib haqqında xoş söz söyləyənlərə öz minnətdarlığını bildirib.\nBU GÜNÜ GÖZLƏYİRDİK\nSovet dönəmində ailə büdcəsindən artırdığımız müəyyən qədər pulu əmanət kassasına qoymuşduq. SSRİ dağılandan sonra gərginlik yaranması, ölkənin naşı adamlar tərəfindən idarə olunması həyatımızın digər sahələri kimi, bank – maliyyə sistemini də iflic vəziyyətə saldı. O vaxt insanlar bu gündən sabaha sağ qalmaq üçün üzlərini ulu tanrıya tuturdular.\nTəbii ki, belə bir dövrdə banka qoyduğumuz pulların geri qaytarılması haqqında düşünmək belə ağılsızlıq olardı. Ulu öndərimiz Heydər Əliyevin 1993-cü ildə Azərbaycanda siyasi hakimiyyətə qayıdışından sonra banka qoyduğumuz pulları geri ala biləcəyimizə ümidlərimiz dirçəldi. Gözümüz yolda, qulağımız səsdə idi. Fikirləşirdik ki, görəsən, pulumuz nə vaxt qaytarılacaq?\nOnu da qeyd etmək istəyirəm ki, ümummilli liderimizin siyasətini uğurla davam etdirən ölkə başçısı cənab İlham Əliyevin bizi sevindirəcəyinə inanırdıq və bu gün inamımızda yanılmadığımızı görürük.\n...Dövlət başçımıza öz adımdan, ailəm adından və əmanət bankından pul gözləyən yaxınlarımın adından dərin minnətdarlığımı bildirirəm.\nŞərur rayonunun Axura kənd sakini\n- Gəncliyə göstərilən növbəti qayğı\n- Hər meyvənin öz dadı\n- Plastik kartlarınızdan diqqətlə istifadə edin\n- Ordubadda keçirilən əmək yarmarkasına 145 boş iş yeri çıxarılmışdır


"Formula 1" üçün böyük maliyyə yardımı » Sportnet.az\n"Formula 1" üçün böyük maliyyə yardımı\nTarix: 25-04-2020, 09:37 Baxış sayı: 57 Bölmə: Digər / Formula 1 / Göy\n"Formula 1" brendinin sahibi "Liberty Media" şirkəti koronavirus pandemiyasına görə vəsaitləri yenidən bölüşdürmək məcburiyyətində qalıb.\nSportnet.az-ın "Daily Mail" nəşrinə istinadən verdiyi məlumata görə, şirkət yarışa 1,4 milyard ABŞ dolları məbləğində maliyyə yardımı edib.\n"Liberty Media"nın icraçı direktoru Qreq Maffey də "Formula 1"ə pul ayrıldığını təsdiqləyib. O bildirib ki, bu məbləğ bir neçə istiqamətdə xərclənəcək. Vəsaitin məyyən hissəsi isə komandaların ödəmə qabiliyyətini qorumağa kömək edəcək.


Nur-az.com - Əbu Qureyb zindanında ən kiçik məhbusun başına gələnlər\nƏbu Qureyb zindanında ən kiçik məhbusun başına gələnlər\n2003-ci ildə amerikalı əsgərlərin işğal altında olan İraqda yerləşən "Əbu Qreyb" həbsxanasında tətbiq etdikləri işgəncələr, uzun illər keçməsinə baxmayaraq hələ də danışılır. "Əbu Qreyb" həbsxanasında məhkum olmuş Əlinin xarici mətbuata verdiyi müsahibəsi:\n"Əbu Qreyb" həbsxanasının ən gənc məhbusu olan Əli, bir zamanlar ədəbiyyatçı olmaq istəyirdi, amma ABŞ işğalı onun xəyallarını qısa zamanda kabusa çevirmişdi. ABŞ-ın İraq işğalı bir çoxunun normal davam edən həyatını dəyişdirdi və geriyə minlərlə acı həyat hekayəsi qaldı. İraqda yaşanmış ən dəhşətli hadisələr heç şübəsiz ki, "Əbu Qreyb"-də yaşandı. "Əbu Qreyb"-də nələrin baş verdiyini göstərən şəkillər mediaya sızandan sonra dünya şoka düşmüşdü. "Əbu Qreyb" həbsxanasının ən gənc məhbusu Əli Semarri, ölkəsində yaşanan acılardan öz nəsibini almışdı.\nTikrit şəhərində doğulan Əli, ABŞ işğalından əvvəl ailəsi ilə birlikdə İraqın Samarra şəhərində yaşayırdı. Əlinin atası İraqda yetərincə tanınan alimlərdən biri idi. Atası Əlinin gələcəkdə alim olmasını istəyirdi. Əli isə ədəbiyyat fakultəsinə daxil olaraq gələcəkdə məşhur bir yazar olmağı düşünürdü. Əli 4 ay sonra baş tutacaq imtahanlara hazırlaşırdı. Lakin Əlinin ailəsinin yaşadığı evə gecə vaxtı basqın edildi. Əlinin arzuları o gecədən sonra bir kabusa çevrildi.\nƏli basqın gecəsini belə xatırlayır: “ABŞ əsgərləri evimizə girdikləri zaman hamımız yatmışdıq. Saat 4 idi. Əvvəlcə şiddətli bir səs eşitdim. Kimsə qapımızı qırırdı. Mən və atam nə baş verdiyini anlamaq üçün çölə çıxdıq. Çölə çıxar-çıxmaz qarşımızda əsgərləri gördük. Əsgərlər silahı üstümüzə tutdular və yerə uzanmağımızı əmr etdilər. Anam və bacılarım atamı buraxmaları üçün yalvardılar. Əsgərlər əllərimizi bağladılar və başımıza çuval keçirtdilər. Daha sonra məni, atamı və böyük qardaşımı bir avtomobilə mindirdilər."\nƏlini əvvəlcə İraq və ABŞ əsgərləri tərəfindən istifadə edilən Samarradakı bir polis mərkəzinə götürdülər. 2 gün boyunca başından çuvalın çıxarılmadığını bildirən Əli, hekayəsinə belə davam edir: “2 gün boyunca su içmədim. Yemək də verilmədi mənə. Başımda çuval var idi. Üzünü görmədiyim insanlar mənə bağırırdılar. Olduğumuz yer çox soyuq idi. Mənim üzərimdə sadəcə pijamalarım var idi. Yerdə yatmaq məcburiyyətində idik və çox üşüyürdüm. ABŞ əsgərləri içərisində kürd peşmərgələr də var idi . Peşmərgələr öz aralarında bəzən kürtcə, bəzən də ərəbcə danışırdılar. Daha sonra məni sorğu otağına apardılar. ABŞ əsgərləri mənə atamla bağlı suallar verdilər. Mənim isə heç bir şeydən xəbərim yox idi. Əsgərlər mənə inanmırdı. "Heç nə bilmirəm" dedikcə məni döyürdülər. 2 saata yaxın məndən ifadə alındı və işgəncə gördüm"\nƏli və digərləri 2 gün Samarradakı polis mərkəzində saxlandıqdan sonra təkrar yük avtomobillərinə doldurularaq Tikrit şəhərinə aparıldılar. Əli və digərləri Tikrit şəhərindəki "El Müseyyeç" adlanan qapalı bir yerə gətirildilər. 9 gün burda qalan Əli, daha sonra "Əbu Qreyb" həbsxanasına aparıldı. "Əbu Qreyb"-də yaşadığı günləri danışan Əli, həbsxanaya girər-girməz üstündəki paltarların çıxarıldığını bildirdi: "Üzərimizdə heç nə yox idi. Çox utancverici biz vəziyyət idi. Bir-birimizi görməmək üçün üzümüzü divara çevirdik. 1 gün boyunca çılpaq vəziyyətdə qaldıq. Daha sonra bizə məhkum paltarları verildi. Hər gün 1 saat boyunca mənə suallar verilirdi. Bədənimin müxtəlif yerlərinə cərəyan verirdilər. Mənə ABŞ əsgərlərinə qarşı mübarizə aparan "müqavimət hərəkatı"nın üzvləri ilə bağlı suallar verirdilər. Mən isə heç nə bilmirdim. Suallara doğru cavab verməsəm atamı öldürəcəklərini və "Əbu Qreyb"dən çıxa bilməyəcəyimi bildirdilər."\nƏlinin dediyinə görə ABŞ əsgərləri işgəncə üçün İraq əsgərlərindən istifadə edirdi. Yəni, məhkumlara işgəncə verənlər arasında iraqlı əsgərlər də var idi. Əli baş verənləri belə davam edir: "Sualları ABŞ əsgərləri verirdi. İşgəncəni isə İraq əsgərləri. Yaşım az olduğu üçün məni qadın məhkumların olduğu blokda kiçik bir kameraya qoydular. Oradakı qadınlar daha çox "müqavimət hərəkatı"na dəstək verənlər və ya onların yaxınları idilər. Təxminən 8 və ya 9 qadın var idi. Qadınların arasında Səddamın yaxın adamlarından olan İzzəd əd-Durinin ailəsindən olan bir qadın da var idi. O qadına İzzəd əd-Durinin yerini öyrənmək üçün hər gün işgəncə verirdilər. Qadın hər dəfə kamerasına qayıtdıqda saatlarla ağlayırdı və ABŞ əsgərlərinə söyürdü. Qadınlara qarşı edilənlər mənə pis təsir edirdi. 4 ay boyunca bu davam etdi. Qadınlar hər cür işgəncəyə məruz qalırdılar. Bu günlərin həmişə davam edəcəyini düşünürdüm. Amma 4 ay sonra heç gözləmədiyim bir anda məni sərbəst buraxdılar. Məndən 1 ay sonra qardaşım, 14 ay sonra isə atamı buraxdılar. Orada qaldığım 4 ay boyunca onları heç vaxt görmədim"\n"Əbu Qreyb"dən çıxan Əli, təhsilini davam etdirdi, amma imtahanlar artıq keçirilmişdi. O, növbəti imtahanlar üçün hazırlaşmağa başladı. Lakin Əli bu dəfə də kamikadzelərin qurbanı oldu. Özünü partladan şəxs 2 iraqlının həyatına son qoymuşdu. Əli isə yaralanmışdı. Əli sol qolundan və ayağından yaralanmışdı. Həmin anları Əli belə xatırlayır: "Küçədə gedərkən partlayış səsi eşitdim. Çox böyük bir partlayış idi. Yaralılara doğru qaçmağa başladım. 2 və ya 3 addım atdıqdan sonra daha bir partlayış oldu. Həmin an əlimdən və ayağımdan qan axdığını gördüm. Məni də yaralılarla birlikdə xəstəxanaya apardılar. 1 həftə xəstəxanada qaldım. Daha sonra Bağdadda 2 dəfə əməliyyat olundum. Amma əlim və ayağım düzəlmədi. İndi də sol əlim və ayağımdan normal istifadə edə bilmirəm. İşğal hamımızı, bütün iraqlıları məhv etdi. Bir neçə gün öncə qəzet oxuyarkən prezident Obamanın "Bu ilin sonuna kimi əsgərlərimizi İraqdan çıxaracayıq" başlıqlı yazını oxudum. Düşünürəm ki, ABŞ əsgərlərinin İraqdan çıxaran Obama, ABŞ-da bir çoxları tərəfindən alqışlanacaq. İraqlı Əli və onun kimilərin yaşadığı acıları, ABŞ işğalının məhv etdiyi həyatları isə bəzi şəxslərdən başqa heç kim xatırlamayacaq. ABŞ oyunu yenə öz qoyduğu qaydalara uyğun oynayır. İşğal edərkən və işğal etdiyi torpaqlardan çıxarkən dünyanın onu alqışlaması üçün yazdığı ssenarini ən yüksək səviyyədə hazırlayır. İnsan isə hər zamanki kimi yaşadığı acıları tez unudur. Əli və milyonlarla iraqlı isə işğalın gətirdiyi faciələri heç vaxt unutmayacaqlar."/Bizimyol/


"Bakıda yarımfinala yüksəlmək istəyirik" Sportarena.az\n"Bakıda yarımfinala yüksəlmək istəyirik"\nSportarena.az 20 Mart 2015 , 14:22\nAlmaniyanın qadın voleybol komandasınn baş məşqçisi Luçiano Pedulla Avropa Oyunlarında yarımfinala yüksəlməyi hədəfləyir.\nSportarena.az xəbər verir ki, 57 yaşlı italiyalı məşqçi Almaniya Voleybol Federasiyası (AVF) ilə müqavilə imzalayıb və mayın 18-də qadın voleybol komandasının başına keçəcək. Bu vaxtdan etibarən də o, Bakı 2015 Avropa Oyunlarına hazırlaşmağa başlayacaq.\n"Bu il üçün ən yüksək hədəf Olimpiya Oyunları üçün kvalifikasiya qazanmaqdır. Başqa sözlə, biz turnirlərdə mümkün qədər yaxşı oynamaq istəyirik" – deyə cənab Pedulla AVF-nin veb-saytına verdiyi müsahibədə bildirib.\nOlimpiya üçün təsnifat oyunlarından əvvəl cənab Pedulla Bakı 2015-də komandasına başçılıq edəcək. Məşqçinin Azərbaycanda keçiriləcək turnirlə bağlı hədəfləri böyükdür.\n"Bakıda yarımfinala yüksəlmək istəyirik və püşkatma ilə düşdüyümüz qrupu nəzərə alsaq bu asan olmayacaq". Bu fikri cənab Pedula Rusiya, Serbiya, Niderland, Xorvatiya və Bolqarıstanla birgə iştirak edəcəkləri qrup haqqında danışarkən deyib.\nLakin cənab Pedulla bildirib ki, final nəticələrindən asılı olmayaraq Bakı 2015 alman oyunçular üçün faydalı olacaq:\n“Dünyanın ən yaxşı oyunçalarına və komandalarına qarşı oynamaq bizim üçün çox vacibdir. İnkişafın ən yaxşı üsulu budur”.\nAlman komandasının vəziyyəti məşqçini sevindirir:\n"Mən ciddi-cəhdlə çalışmış və irəliyə doğru xeyli addım atmış bir komandanı təhvil alıram. Biz Avropada ən yaxşı komandalardan biri ola bilərik. Almaniyanın Rio Olimpiya Oyunlarında iştirak şansı çox yüksəkdir. Bilirəm ki, alman oyunçular güclü nizam-intizamla çox çalışırlar. Bu xoşuma gəlir. İdman zalında çox vaxt keçirməyin əleyhinə deyiləm".


Qanuni əsas - Halloween Vertbaudet foto müsabiqəsi - Məlumat - 2022\nQanuni əsas - Halloween Vertbaudet foto müsabiqəsi\nGuiaInfantil.com, Calle Serrano 79, 1º Izquierda, 28006, Madrid, İspaniyada qeydiyyatdan keçmiş ofisi olan, bir C.I.F. Saytımızın qanuni yaşda və İspaniyada yaşayan bütün qeydiyyatdan keçmiş istifadəçilərinin iştirak edə biləcəyi pulsuz bir promosyona başlayacaq olan B84463199.\nBu promosyonun məqsədi iştirakçılara Halloween mövzusunda hazırlanmış bir fotoşəkilini saytımızın səhifəsində dərc etmək imkanı təqdim etməkdir. Təqdimat 27 oktyabr - 10 noyabr 2017-ci il tarixinədək bütün İspaniya ərazisində fasiləsiz aparılacaqdır. Bu müddətin sonunda saytımızın komandası, estetik və emosional meyarları və iştirak edən fotoşəkillərin qalan hissəsində diqqət çəkici hesab edilən digər məqamları nəzərə alaraq 3 qalib qərar verəcəkdir. Qaliblərin ünsiyyəti promosyonun bitmə tarixindən sonrakı günlərdə aparılacaq və qaliblərə elektron poçt ünvanlarına və / və ya telefonlarına bildiriləcəkdir. 7 təqvim günündən sonra bir qaliblə əlaqə qurulmaması halında, mükafat etibarsız olacaq. İstifadə olunan rabitə kanalını mükəmməl istifadə şəraitində saxlamaq qaliblərin məsuliyyəti olacaqdır.\nBirinci qalibə Vertbaudet onlayn mağazasında dəyişdirilə bilən bir hədiyyə kartı, 150 avro məbləğində, ikinci qalibə 100 avro hədiyyə kartı və üçüncü qalibə 50 avro dəyərində bir hədiyyə kartı, hamısı Vertbaudet onlayn mağazasında istifadə edilə bilər (www.vertbaudet.es). Mükafatlara hər alış-verişin göndərmə xərcləri daxildir, buna görə qalib onlayn sifariş verərkən heç bir ödəmə etməyəcəkdir.\nBu promosyonun hədiyyələri köçürülə bilməz və ya nağd pulla dəyişdirilə bilməz.\nFotoşəkli yükləməklə saytımıza bu cür fotoşəkilləri istifadə etmək, kopyalamaq, istifadə etmək və göstərmək üçün müstəsna hüquq vermiş olursunuz. saytımız məxfiliyinizi nəzərə alır. Yarışmanın iştirak qaydalarını və ya aşağıdakı meyarlardan birini pozan fotoşəkilləri səhifəmizdə yayımlamayacağıq:\n- Yaramaz, pornoqrafik, ədəbsiz, küfrlü, qanunsuz, təhqiramiz, təhqir edən, qınanan və ya yarışmanın mövzusuna uyğun olmayan məzmun qəbul edilməyəcəkdir.\n- Digər mənbələrdən şəkillər və ya digər mediada yayımlanan materiallar qəbul edilmir. Mülkiyyət hüquqlarını, çoxalma, ticarət markası hüquqlarını və ya digər qanuni mülkiyyət hüquqlarını pozan şəkillər qəbul edilmir.\n- Ticarət məqsədləri üçün loqotiplər, adlar, markalar, tanıtım materialları və ya digər hər hansı bir məzmun qəbul edilməyəcəkdir.\n- Müsabiqənin düzgün keçməsini təhrif etmək üçün zərərli cəhdlər qəbul edilməyəcək. Bu vəziyyətdə saytımız, sözügedən saxtakar hərəkətlərin mövcudluğunu düşünmək və müəyyənləşdirmək üçün ağlabatan əsaslara sahib olduğumuz andan bəri qeyd olunan iştirakçıları kənarlaşdırmaq hüququnu özündə saxlayır. Eyni şəkildə saytımız, iddia edilən günahkarların sanksiya və mövcud qanunvericiliyə görə cəzalandırılması üçün bütün lazımi tədbirləri başlatacaq və həyata keçirəcəkdir. Saytımız, bir dəfə qalib gəlsə də, anlayışları ilə səhv iştirak edən istifadəçiləri promosyondan və nəticədə mükafatların verilməsindən kənarlaşdırmaq hüququnu özündə saxlayır.\nİstifadəçi yalnız bütün yaradılış və istismar hüquqlarına sahib olduğu öz şəkillərindən istifadə etməlidir. Saytımız istənilən vaxt iştirakçılardan və ya ehtimal olunan qaliblərdən təqdim etdikləri məlumatlar barədə əlavə məlumat tələb etmək və sözügedən məlumatların həqiqiliyini yoxlamaq üçün lazım olan qədər sənəd tələb etmək səlahiyyətinə malikdir. Saytımızdan rəsmi sənədlərin saxtalaşdırılması, qondarma və ya manipulyasiyanın mövcud qanunvericilikdə tipik bir cinayət təşkil etdiyini və qeyd olunduğunu qeyd etmək məqsədi daşıyır.\nYetkinlik yaşına çatmayanların fotolarının yayımlanması bu təşviqatda iştirak edən şəxslərin tam və tam məsuliyyəti altında həyata keçirilir və bu təbliğatda iştirak etmək üçün bu yetkinlik yaşına çatmayanların valideynləri və ya qanuni nümayəndələri tərəfindən icazə verilməlidir.\nSaytımızın və ya Vertbaudetin işçiləri və ya onların yaxın ailə üzvləri bu promosyonda iştirak edə bilməzlər.\nGuiaInfantil.com, təqdimat qaliblərinin adından və imicindən iştirakçıların daxili və xarici ünsiyyət aksiyalarında istifadə etmək hüququnu özündə saxlayır, bunun üçün iştirakçıların dünya miqyasında və məhdudlaşdırılmadan istifadəsinə, yayımlanmasına və çoxalmasına, şəklin saytımızın bir hissəsi ilə razılıq verir. və iştirakçı üçün hər hansı bir maddi kompensasiya verilmədən reklam və ya məlumatlandırma məqsədi ilə hər hansı bir reklam, təşviqat, nəşr və ya başqa bir şəkildə adınız.\nGuiaInfantil.com bu təşviqatın şərtlərini istənilən vaxt dəyişdirmək hüququnu özündə saxlayır, o cümlədən müəyyən səbəbdən əvvəl mümkün ləğvi, yeni əsasları, promosyon şərtlərini və ya ləğvini qəti şəkildə bildirməyi öhdəsinə götürür.\nGuiaInfantil.com səhvlər, fasilələr, qüsurlar, əməliyyatlar və ya ötürülmələrdə gecikmə, məhv olma, icazəsiz giriş və ya nasazlıq, pis ötürülmə və ya hər hansı bir məlumatın alınmasında hər hansı bir səhv üçün məsuliyyət daşımır.\nTanıtımda iştirak etmək mütləq bu qaydaların və saytımızın bu promosyondan irəli gələn hər hansı bir məsələnin həlli ilə bağlı şərh meyarlarının qəbul edilməsini nəzərdə tutur.\nİştirakçıların məlumatları 216 rue Winoc Chocqueel - 59200, TOURCOING, RCS Lille Métropole 397 555 327 ünvanında qeydiyyatdan keçmiş və ticarət mərkəzi olan Vertbaudet SAS-a köçürüləcəkdir.\n13 dekabr tarixli 15/1999 saylı Üzvi Qanunun fərdi məlumatların qorunması (LOPD) müddəaları üçün sizə giriş, düzəltmə, ləğv etmə, müxalifət və ya verilən razılığı ləğv edə biləcəyinizi bildirirəm. Calle Serrano 79, 1º Izquierda, 28006, Madrid, İspaniya, CIF ilə təchiz olunmuş Polegar Medios-a məktub yazmaq B84463199, ya [email protected] ünvanına bir e-poçt göndərməklə; Şəxsiyyət vəsiqənizin surətini əlavə etmək və ya 918049426 nömrəsinə zəng etməklə.\nOxşar məqalələri oxuya bilərsiniz Qanuni əsas - Halloween Vertbaudet foto müsabiqəsi, saytdakı Çekilişlər kateqoriyasında.\nVideo: Baby Room Tour Mixte (BiləR 2022).\nYeməkləri güc mübarizəsinə çevirməyin necə (2 ilə 4 yaş arasında)\nMelchora: qız Melchora adının mənşəyi və mənası\nHamiləlik dövründə qarşısını almaq üçün dörd ev işi\nNereo adının mənası. Oğlanlar üçün ad\nSinif şagirdi ilə fəlakət barədə necə danışmaq olar\nİngilis adının mənası. Oğlanlar üçün ad\nCopyright 2022 \_ Qanuni əsas - Halloween Vertbaudet foto müsabiqəsi...


Miqrantlara qarşı heyrətamiz dələduzluq - Saxta sərhəd-keçid məntəqəsi yaratdı... | AzPolitika — onlayn siyasi-ictimai qəzet\nMiqrantlara qarşı heyrətamiz dələduzluq - Saxta sərhəd-keçid məntəqəsi yaratdı...\nDərc olunub: 07/12/2019 - 11:38\nRusiyada Finlandiya sərhədi yaxınlığındakı meşəlik ərazidə saxta sərhəd sütunları ucaldan və işçi miqranları gizli yolla AB ərazisinə keçirəcəyinə söz verən şəxs saxlanılıb.\nBir neçə saxta sərhəd sütunu quraşdıran dələduz ötən həftə Finlandiyaya keçirmək üçün cənubi Asiyadan olan dörd kişidən adambaşına 10 min dollardan çox pul alıb. Bu barədə Rusiya Sərhəd Xidmətinə istinadən “The Guardian” nəşri məlumat verib.\nQəzetdən bildirilir ki, adı açıqlanmayan həmin şəxs vədini yerinə yetirmək niyyətində olmayıb.\nRəsmi orqanlar fırıldaqçılığın qurbanı olmuş miqrantların hansı ölkədən olduqlarına dair açıqlama verməyib.\nİnsan qaçaqmalçılığı ilə məşğul olan həmin şəxs Vıborqu rayonunda bir neçə sərhəd sütunu ucaldaraq saxta Rusiya-Finlandiya sərhədi yaradıb və miqrantları dolayı marşrutla aparıb. Onlar əvvəlcə maşınla, sonra piyada hərəkət ediblər. Bir dəfə də “hər ehtimala qarşı” şişmə qayıqda gölü keçiblər. Daha sonra beş nəfərin hamısı saxlanılıb.\nÇərşənbə günü Sankt Peterburq məhkəməsi miqrantlara cəza verib. Zərərçəkmiş şəxslər daha sonra deportasiya ediliblər. Fırıldaqçı Mərkəzi Asiya vətəndaşıdır. Ona qarşı fırıldaqçılıq ittihamı irəli sürülüb.\nRusiya bir neçə AB ölkəsi ilə həmsərhəddir. Onun ərazisindən daha yaxşı həyat üçün Avropaya üz tutan çoxlu miqrant keçir. (Xpressa.net)\nElli 2019-12-07 13:24:03\nuşaqdakı fərasətə bax


Ərəb inqilabı: işgəncə və etiraf | Eyvaz Taha – www.eyvaz.org\nLiviya inqilabında Stalinistdən qalma ənənə birdən-birə baş qaldırdı. Bu ənənə Suriya inqilabında daha planlı, daha qorxunc biçimdə yenidən istehsal olundu: “Etiraf”. Bununla da demokratiya və diktatorluğun tərifində yeni bir ölçü ortaya çıxdı. Başqa sözlə, etiraf aksiyası mənfi anlamda hökumətlərin nə qədər diktator və ya demokratik olduqlarının göstəricisinə çevrildi.\n“Etiraf” nə deməkdir?\nAprel ayının 13-ü Təbriz vaxtilə saat 2-də Suriya televiziyası “etiraf fenomeni”ndən bir daha yararlandı. Kimisə oturtdular kameranın qarşısında, o isə xarici qüvvələrin tapşırığı ilə ölkənin təhlükəsizliyini pozacağı barədə planları ifşa etdi. Insan oturub özünə qarşı danışdı və həmin danışıq gedişində xirtdəyəcən korrupsiyaya batmış dövlət qurumlarını təqdis etdi. Tunis, Misir, Yəmən və Bəhreyn inqilablarında bu etiraflardan istifadə olunmadı. Misirdə kiməsə işgəncə edib televiziya ekranına çıxarmadılar. Ölümlə hədələyb istədikləri sözləri onun ağzına qoymadılar. Polisi, ordusu və mülki paltarlarda baltaçıları (Ərəb siyasi ədəbiyatına yenicə daxil olmuş türk köklü “bəltəciyyə” ifadəsi “baltaçılar” – inqilabçılara divan tutan mülkü paltarlı dövlət quldurları – anlamını daşıyır) olan hər bir hökumət, hansısa vətəndaşı zorla elə bir oturacaqda oturda bilər. Oturtmursa səbəb gücsüzlüyə qayıtmır, hökumətin strukturunda bu kimi qeyri-insani əməllərə qarşı mövcud mexanizmlərə qayıdır. Bir də “qurğu-sui-qəsd nəzəriyəsinin” (Ziyad Qosn Suriya Bəs partiyasına bağlı “Teşrin” qəzetinin 15 iyundakı baş məqaləsinə belə bir sərlövhə seçir: “Cahillik və geriçilik dəvətçiləri”. Yazıda fitnənin xarici öndərləri və peyk vasitəsi ilə veriliş yayan xarici televiziya kanallarının qurğularından söz gedir. Bilal Əl-faiz də həmin qəzetin 16 iyun sayında getmiş “Ərəb ümməti və qurğu nəzəriyyəsi və ya qurğunun həqiqəti” başlıqlı məqaləsində ərəb dünyasındakı yeni “qurğular”dan danışır. Sən demə, Amerikanın sağ əli olan Hüsnü Mübarəki devirmiş Misir Gənclər Hərəkatı, xarici qüvvələrin sui-qəsdinin nəticəsi imiş! Tunis inqilabından sonra Qəddafi də buna yaxın bir söz dedi: Tunis xalqı Bin Əlini devirməkdə böyük səhvə yol verdi) olmamasına.\nÜmumiyyətlə, “qurğu baxışı”ndan dolayı iş başına gəlmiş hökmdarlar həmin nəzəriyyədən geninə-boluna yararlanırlar. Bəyənmədikləri ictimai cərəyanlara, olaylara və şəxslərə qurğu damğası basırlar. Olayların səbəbini toplumun potensialında deyil, xarici amillərdə axtarırlar. Dünənəcən öndərləri öyən, bu gün də küçələrə axışan kütlə birdən-birə xarici qüvvələrin əlaltısına çevrilir. “Etiraf” isə bu gözlənilməz psixoloji dəyişimin sübutuna olur. Suriya hökuməti daxili çaxnaşmalarda xarici əllərin göründüyünü iddia edir. Bəşər Əsədin baş məsləhətçisi deyir ki, onsuz da biz 2005-ci ildən islahatlara başlamışıq. Artıq kütləvi etirazlara səbəb qalmayıb. Bu etirazlarda yolkəsənlər və xarici qüvvələrin əli var. Bu sadə arqument axmaq görünsə də ömürlük hökmdarların danışıq tərzinin ana xəttidir.\nEtiraf güc quruluşlarının kütləyə qarşı irəli sürdüyü axmaq arqumentdir\nGirov götürülərək məhbəsə atılmış vətəndaşların ağzına istənilən sözlər qoyulur. Kütlə, televiziya məhkəməsində özünə qarşı şahid rolunda çıxış edir. Şahidlə müttəhimin qorxunc birliyi. Etiraf gedişində güc strukturlarının sadə bir diləyi var: “Söylə, söylə ki, azadlığın yoxluğu suç deyil, onu küçə yürüşlərində tələb etmək bağışlanılmaz günahdır, düşmənin qurğusudur”. Hökumətin tərs məntiqi, olayların yalnız bəlli bucaqdan oxunuşuna imkan yaradır: onun gümanınca, ölkəni özünün ömürlük ata mülkü fərz edərək düşərgə şəraitində idarə etmiş özbaşına bir rejimin mahiyyətində qeyri-təbii nəsə yoxdur. Ona qarşı qaldırılmış üsyan bayrağı toplumun müsbət intizamında çat yaradacaq dözülməz girişimdir. Elə bir bayrağın uzun sürə yerdə qalması problematik görünürsə, səbəb kütlənin azğınlığına qayıdır! Bunun üçün də hökumət bu aksiyanı hansısa qurğunun sonucu adlandırır. Sözsüz, biz hökumətlərin tərs məntiqinin avand üzünə baxmalıyıq. Kəlləsi üstə yerə qoyulmuş “qurğu nəzəriyyəsi” piramidasını oturacağı üstə əyləşdirməliyik. Sonuc bəllidir: qurğu mahiyyətini mövrusi hökumətin zatına bağışlamalıyıq.\nDirəniş kor maraqların gerçəkləşməsi deyil, tarixin mühərrikidir\nHafiz Əsəd Orta Şərqin zahirən respublika quruluşlu hökumətləri üçün köhnə bir ənənəni canlandırdı: Qəbirdən qalxıb oğlunu öz yerində oturtdu. Nəticədə Bin Əlini, Hüsnü Mübarəki və Əli Abdulla Salehi də bu xülyaya daldırdı. Ərəb dünyası azsaylı sülalələrin şəxsi mülkünə çevrildi. Bu girişim müəyyən bir ailənin gərgin hökmranlığını qaranti etdisə, dövlətçiliyin legitimliyinə sağalmaz yara vurdu. Kütləvi şüur isə həmin dayanacaqda baş qaldırdı – siyasətin qurtuluşçu yönünə qayıdış.\nŞüur adi durumun məhsulu deyil, hardasa nəsə çatışmayanda “şüur qaranquşu” indinin bataqlığından uçmağa başlayır. Ərəb dünyasında da belə oldu, aydınlıq şüurun qanadında gəldi. Aydın oldu ki, qurğunun ip ucu kütlənin elə bir quruluşa təpkisində deyil, bəlli hökumətlərin qeyri-demokratik və mövrusi mahiyyətindədir. Bəlli oldu ki, “qabilliyyətdən amilliyətə yayınmaq” (“Qabiliyyətdən amiliyyətə yayınmaq” “qurğu nəzəriyyəsi”nin başlıca metodlarından biridir. Bu haqda gələcəkdə geniş danışacağıq) gərəkli deyil. Burada qurğunu insanın ideal toplum axtarışında görməkdənsə, onun izlərini hakimin davranışında aramalıyıq. Xalqın qalxışımını deyil, təkcə 50 il boyu hakimiyyəti caynağında saxlamış bir sülalənin mövcudiyyətini hansısa qurğunun işığında analiz etməliyik. Dirəniş ictimai asayişi pozmağa yönəlmiş kor maraqların gerçəkləşməsi deyil, tarixin mühərrikidir. Dirəniş, güc strukturlarının (Yunan şəhər dövlətlərindəki polisin) eyniləşdirici götürüşünə qarşı əsil insani aksiyadır.\nDüzgün siyasət indiki durumu sorğuya çəkməkdir\nCak Ransierdən ilham alaraq vaxtaşırı demişəm: polis indiki durumun güdükçüsüdür, düzgün siyasət isə indiki durumu sorğuya çəkməkdir. Siyasətin polis yönü ictimai gedişləri idarə edib cilovlayır. Fərdi sinifləndirir, yəni onları görünərdə saxlayır. Bütün ictimai hadisələrə bacardıqca istənilən intizamı bağışlayır, hər şeyi özü yozduğu qanun çərçivəsinə sıxışdırır, istisnalara (müxalif düşüncələrə) yağı, yabancı gözlə baxır, onları dışlayır. Bir mənada isteblişmenti xaosa tam hakim qılır. Bütün bunlara qarşı çıxmaq isə düzgün siyasətin işidir. Bu yönəliş insan toplumunun təbiətindədir, ona xarici səbəb axtarmaq qurğudan sürəkli dəm vuran hökumətlərin qurğu baxışından gəlir. Belə bir insani tələbin qarşısında hökumətlərin deməyə sözü olmadığından köhnə üsluba sarmanırlar, xalqın öz dili ilə onun əleyhinə danışırlar: Etiraf.\nKeçmiş zamanlarda vətəndaşların hökmdarın boynunda haqları yox idi, onun önündə yalnız vəzifələri var idi. Həmin dönmələrdə məşrutiyyət-legitimlik qazanmağın yolu zorakılığın reprezentasiyasından keçirdi.\nMəşrutiyyətin qılınca bağlı olduğu çağda bu, adi bir yanaşma tərzi idi. Əlbəttə, qılıncla qazanılmış məşrutiyyət yalnız qılıncla gedə bilərdi. Hakim kütlə qarşısına ölüb-öldürməkdən başqa bir yol qoymurdu. Bıçaq sümüyə dayandıqda vətəndaş məcburən üsyan bayrağı qaldırırdı. Iki variantın biri alınırdı, ya öldürüb özü də yeni adamcıl hakimə çevrilirdi, ya da görünməmiş vəhşiliklə öldürülürdü. Bu ikinci variantda hakim sürəkli olaraq məhkumun etrafına möhtac idi. Şəhər ortasındakı geniş meydanda toplaşmış camaatın gözü önündə suçlu öz günahını boynuna alırdı, hakimdən əfv diləyirdi. Bu əfv genəllikələ ondan əsirgənilirdi. Çünki belə bir mərasimdən məqsəd, necə deyərlər, rəhmət qapılarını açmaq deyildi, ən çılpaq dəhşəti xalqın şüurunda yenidən canlandırmaq idi. Beyinlərdə fırlanan üsyan düşüncəsini dağlamaq. Məhkum bu dəhşət tamaşasında bütün insani haqlarından soyundurulmuş məhz heyvana çevrilir, ən ağır işgəncələrdən dolayı can tapşırırdı. Məqsəd isə hakimin qorxunc varlığını ardıcıl istehsal etmək idi.\nMişel Fukonun “Məhbəsin doğuluşu” kitabı bu cümlələrlə başlanır: “Damiyən şahın canına qəsd etdiyi üzündən 1757-ci il martın 2-də məhkum oldu. O, Paris kilsəsinin əsas qapısı önündə öz suçunu etiraf edib əfv diləməli idi. Sonra ordan bircə köynək əynindəcə və bir kiloluq yanar mum əlindəcə araba ilə Grev meydanına aparılmalı, orada bərpa olunmuş qapuğa bağlanmalı idi. Sonra köksü odda qızardılmış maqqaşla yarılmalı, budlar və baldırların əzələləri doğram-doğram olmalı, şahın canına qəsd etmiş sağ əli bıçaq tutmuşcasına kükürd odu ilə yandırılmalı idi. məhkəmə hökmündə deyilirdi: gövdəsinin maqqaşla yarılmış yerlərinə ərgin qurğuşun, qaynar yağ, yanar kitrə və əridilmiş mum tökülsün. Nəhayət bədəni dörd atla tərs yönələrdə çəkilib şaqqalansın, gövdəsi və şaqqalanmış bədən orqanları yandırılsın, külü yelə verilsin”.\nMəhkəmə hökmü bundan daha sərt biçimdə yazıq məhkumun üzərində tətbiq olundu. Bu gedişdə, hakim öz məşrutiyyətini suçlunun özünə qarşı söylədikləri etirafdan almağa çalışdı.\nBəşər tarixində dövltçiliyin ayrılmaz xırdalıqlarına çevrilmiş belə divan tutmalar, niyə yalnız 18-ci yüzilliyin sonlarından öz funksiyasını itirdi. Az sonra özünə qarşı işləməyə başladı. Niyə belə bir vəhşiliklər tarix boyu uyğulana bildi və yalnız həmin əsrin sonlarında 16-ci Luyinin başınının givtinlə atdırılması ilə təxminən sona vardı. Müttəhim hakim yerində oturdu.\nBəşər Əsəd yıxıldıqdan sonra yalnız Səddamın gizləndiyi yuvaya sığına bilər\nCavabı insanın “vəzifə” ağırlığından “haqq” anlayışına keçməsində axtarmalıyıq. Ortaçağda insanın hökumət qarşısında yalnız vəzifəsi var idi. Çünki güc sahibləri öz məşruiyyətlərini ya göydən alırdılar, ya da qılıncdan. Son dayanacaqda isə tacla xaç bir qapıya çıxırlar. Amma renessansdan başlayaraq “haqq” məsələsi qabarmağa başladı. Insan vəzifəsi ilə yanaşı haqq qazanmalı oldu. Bu, qaçılmaz idi. Örnəyin söylədiyimiz olaydan cəmi 900 il öncə Şarl Monteskyö “Qanunların ruhu” kitabında icra, yarğı və qanunverici orqanları bir-birindən ayırmaqla hakimiyyəti buxov qırmış güc simvolundan məsuliyyətli bir qurum halına gətirməyə çalışırdı. Elə məhz həmin əsrdə Osmanlıda bütün güc strukturlarının bir şəxsin əlində toplanmasının faciəvi nəticələrindən söz açırdı: “Üç hakimiyyətin sultanın əlində birləşdiyi türklərdə dəhşətli istibdad hökm sürür. Təsəvvür edin, belə bir ölkənin vətəndaşı necə durumdadır. Orada hər bir qurum qanunların uyğulanması rolunda qanunverici kimi özünə verdiyi tam hakimiyyətə malikdir. O, hamıya məcburi olan qanunlar biçimindəki iradəsi ilə bütün dövləti dağıda bilər; bundan əlavə, məhkəmə hakimiyyətinə malik olmaqla, tək-tək hökmlər biçiminə salınmış iradəsiylə hər bir vətəndaşı yoxa çıxara bilər. 18-ci yüzilliyin Avropasında belə bir bəsirətin qarşısında güc öz cəllad görkəmini artıq tamaşaya qoya bilməzdi.\nDemirəm gücün işgəncə imkanları tükənir, deyirəm maarifçilik dönəmi gəlir və tarixi prosesin nəticəsində dövlətin cəzaverici imkanları gizlinə çəkilməyə başlayır. Hüquqi normalar və yeni zindan fenomeni bu dəyişimin nəticəsi kimi özünü göstərir. Işgəncə varsa da daha hakim onun əyani qorxunc tətbiqilə öyünə bilmir. Kütlənin gözü qabağındakı etiraflar getdikcə yoxa çıxır, ya da arxa plana çəkilir. Sanki etiraf, neqativ bir göstəriciyə çevrilir: hansı ölkədə etiraf varsa, demək o ölkə hələ də feodalizm dönəmini yaşayır. Başqa sözlə, iqtidarın demokratik olub-olmamağının bir şərti həmin fenomenlə bağlı olur. Indi həmin ölçü ilə ərəb dövlətlərinin mahiyyətini daha dəqiq dəyərləndirmək olar: Tunis və Misirdə bu etiraflardan istifadə olunmadı. Demək, hökumət söylənilənlər qədər diktator deyilmiş. Olayların sonrakı axarı da bunu göstərdi. Liviyada olduqca naşı tərzdə, Suriyada isə tam planlı bir biçimdə etiraflardan faydalandılar. Bunun üçün Misir inqilabı 300 qurbanlıq verməklə uğur qazandısa, Liviya və Suriya xalqları 30000 qurbanlıq verməli olacaqlar. Bizim bu ölçü ilə Suriyanı Orta Şərqin ən qəddar hökuməti kimi tanımaq olar. Mübarək müalicə olunmaq üçün Ərəb Əmirliklərindən Şərm-üş Şeyxə qayıda bildisə, Bəşər Əsəd yıxıldıqdan sonra yalnız Səddamın gizləndiyi yuvaya sığına bilər (4).\nHakim etiraf edənin boğaz dəliyindən öz qorxusunu bayıra üfürür\nBu arqumentlərin ardınca bir də yuxarıda söylədiyim tezisə qayıdıram: Etiraflar yalnız müəyyən müttəhimin qaranlıq bucaqlarda vəhşicə dindirilib televiziya ekranına çıxarılmasının göstəricisi deyil. Etiraf hökumətin zahirən sağlam görünən gövdəsindəki ağır xəstəlikləri üzə çıxarıb, yenidən istehsal edən olğudur. Xəstəliklər isə az deyil: kütlədən çəkinmə, onlara bilqüvvə düşmən gözü ilə baxma, özünə güvənsizlik, ədalətsizlik, rantlar, güc və sərvət qaynaqlarının paylanış yolaqlarının qapanışını. Indi etiraf hökumətin totalitar mahiyyəti barədəki məfkurələri fövqəlşüurumuza daşıyır; müttəhim bağlı olduğu kütləni məhkum etdikdə hakimin məşruiyyətində çat yaradır. Dedim ki, modernitədən başlayaraq insan “haqq” qazanır və haqq dönəmində etiraf iki başlı işlək tapır. Hakim etiraf edənin boğaz dəliyindən öz qorxusunu bayıra üfürür.\nEtiraf siyasi quruluşun zahiri bütövlüyünü parçalayır\nEtiraf yalnız qaranlıq küncdə dindirilmiş suçlunun ruhunu parçlamır, polisin mumiyalanmış gövdəsinə cızıqlar çəkir. Bununla da siyasi quruluşun zahiri bütövlüyünü parçalayır. Lengston Hyuzun bir şeirində ağdərili birisi qaradərilini doyunca əzişdirib ağzının, burnunun suyunu bir-birinə qatır. Sonra qaradərilinin başına çığırır: “Dur ayağa denən ki, bizim əsil soykökümüzə inanırsan!” Ağdərilinin beləcə “tayid dilənçiliyi” nəyi göstərir? Qaradərili onun soykökünün əsil olduğuna inanmır, bu isə ağdərilinin üstünlüyünə dair oturuşmuş diskursu uçuruma sürükləyir.\nEtiraf özünə qarşı işləyir. Çünki tam yalan bir aksiya olduğu onun formasından aydın olur. Ilk öncə fərd öz mənliyinə qarşı etiraf süzgəcindən keçməli olur. Sonra öz əzəli nisgilini deyil, yurdunun dərdini deyil, qüdrətin daş ürəyinə calanan iztirabları hayqırmaq məcburiyyətində qalır. Qüdrətin diləyi əbədi qalmaqdır, müttəhimdən isə bu əbədiyyəti ona bağışlayacağını umur. Gizli saxlanılmasına can atılan bu istəkələr, etiraf əsnasında söylənilən sözlərdə deyil, etirafın formasında özünü ifşa edir.\nHələ də bir sual cavabsız qalır: yaxşı bəs “güc” bu paradoksal məsələyə niyə boyun qoyur, hakim ona qarşı yönəlmiş etirafın qorxuncluğuna niyə duruş gətirir? Cavab sadədir. Çünki hökumət, onu küncə dirəmiş kütlənin ağır zərbəsindən bu an, burda yayınmaq istəyir. O, qumara qurşanır. Uzun sürə ona gərəkli olan məşruiyyətinin bir bölümünü qurban verərək təcili təhlükəni başından sovmaq istəyir. Belə bir durumda hakim indiki təhlükəni (xalq üsyanını) cilovlamaq üçün uzun müddətli məşruiyyətinin hamısını da qurban verə bilər, öz canını da.\nPosted in MƏQALƏ, عرب دئوریمی (عرب باهاری باره‌ده)


Putin “inqilab”a hazırlaşır – Lenin dəfn edilə bilər\n14 Aprel 2016 07:30\n“Deyirlər ki, Vladimir Leninin cəsədinin basdırılması Rusiyanı parçalayacaq. Bu, cəfəngiyatdır”.\nPublika.az xəbər verir ki, bunu Rusiya jurnalisti Konstantin Eqqert Almaniyanın "Deutche Welle” (DW) nəşri üçün yazdığı məqaləsində deyib.\n“İndi biz Leninin saxlanılmasının dəqiq qiymətini bilirik. Bu ildə təxminən 200 min dollara başa gəlir. Hətta iqtisadi böhran dövründə 200 min dollar dövlət büdcəsi üçün cüzi məbləğdir. Ancaq niyə vətəndaşların vergiləri buna sərf olunmalıdır, mənim üçün şəxsən anlaşılmazdır”, - jurnalist yazıb.\nOnun sözlərinə görə, rusiyalıların üçdə biri Leninə hörmət edir, onu dövlətin banisi və sosial ədalətin simvolu hesab edir. Konstantin Eqqert qeyd edib ki, vətəndaşların üçdə ikisi Leninin bəyənmir və ya tamamilə laqeyddir.\nJurnalist xatırladır ki, keçmiş prezident Boris Yeltsin kommunistləri çox sevməyib və o, Leninin basdırmağı çox istəyirdi: “Ancaq həmin vaxt kommunistlər siyasi güc kimi oyandılar və onların fəaliyyəti nəticəsində Yeltsin 1999-cu ildə impiçment həddinə gəldi. Ona görə də Yeltsin Lenini dəfn etməkdən imtina etməli oldu. Müxtəlif sorğulara əsasən, Putinin reytinqi 70-80 faiz arasında tərəddüd edir. Əgər səxsən Putinin sözlərinə inansaq prezidentin Lenin və onun silahdaşlarına münasibəti mənfidir. Putin yanvar ayında Leninin Rusiyanın altına atom bombasını qoyduğunu deyib. Bildirdi ki, inqilab onlara lazım deyildi. Lakin bir neçə gün sonra Putin yenidən Leninin mavzoleydən çıxarılması məsələsində “ehtiyatlı olmaq” və “cəmiyyəti parçalamamaq” ehtiyacından danışdı”.\nJurnalistin sözlərinə görə, əslində Putinin qərarı Leninin Sankt-Peterburq qəbiristanlığında basdırılması istiqamətindədir. Konstantin Eqqert cəmiyyətdə heç bir parçalanmanın olmayacağını düşünür: “Az vaxt ərzində Gennadi Züqanovun başçılığı ilə kommunistlər səs-küy salacaqlar. Amma faktiki olaraq, prezident administrasiyasının ştatdankənar əməkdaşları, Rusiya Kommunist Partiyasının liderləri susacaqlar. Lenin tərəfindən yaradılan həbs düşərgələri haqqında iki-üç filmin NTV və “Rossiya 1” telekanallarında nümayiş etdirilməsi kömək edəcək ki, mavzoleyin bağlanması haqqında qərar yeni ictimai reallığın əksi kimi görünsün. Bu addım prezident seçkiləri ərəfəsində Putinə bütün rusiyalıların prezidenti roluna iddia etməyə kömək edərdi. Rus kilsəsinin əsas düşməninin basdırılması Rusiya Pravoslav Kilsəsinə inananların əksəriyyəti tərəfindən bəyənilə bilər. Düşünürəm ki, Kremldə bu ideyanı fikirləşirlər. Ola bilər ki, bunu bolşevik çevrilişinin yüzilliyində - 2017-ci ildə reallaşdırsınlar”.\nTürkiyə və Rusiyadan ABŞ-a qarşı ortaq ADDIM: oktyabrda...